«Να ξεφύγουμε από την κατάρα του ενός» | Τεος Ρομβος\nΈνα μυθοπλαστικό ταξίδι απ’ τον ελληνικό βορρά ως το νότο αποπειράται ο Τέος Ρόμβος στη συλλογή διηγημάτων του «Ασσασίνοι του βορρά Δροσουλίτες του νότου», η οποία κυκλοφόρησε για πρώτη φορά το 1991 και επανακυκλοφόρησε πρόσφατα από τις εκδόσεις Opportuna. Ένα ταξίδι στη γη, τους ανθρώπους και την ιστορία της χώρας, το οποίο εκτυλίσσεται μέσα από ένα χείμαρρο ασύνδετων, σύγχυσης μεταξύ πραγματικότητας και ψευδαίσθησης, ατέρμονης μείξης φυσικών στοιχείων και πλασμάτων, ανθρωπίνων ή μη. Με μπρεχτική αποστασιοποίηση ο συγγραφέας αποκαλύπτει απ’ το πρώτο ήδη διήγημα τον ρου της πένας του κατά τη στιγμή της συγγραφής, έτσι «όπως φουσκώνει σιγανά στις ρώγες των δαχτύλων». Δεν καταχωνιάζει τη συγγραφική του περσόνα πίσω απ’ τους μανδύες του επίπλαστου της σύμβασης. Αντίθετα, εξωτερικεύει τη στιγμή σύλληψης του φανταστικού. H ψευδαίσθηση, ωστόσο, είναι άκρως αληθοφανής, με κινηματογραφικό τρόπο. Σαν αγγελοπουλικό μονοπλάνο, η κάμερα – ματιά του συγγραφέα κάνει ένα μακρύ τράβελιγκ, συλλαμβάνοντας άκριτα εικόνες. Tο θεώμενο εγκαταλείπεται στην τύχη της λήψης, αποκαλύπτοντας αποσπασματικές μορφές, ιστορίες, τόπους. Από τα φαντάσματα των Δροσουλιτών ως τον χασικλίδικο παράδεισο των Ασσασίνων, η αληθινή ζωή μετουσιώνεται σε φαντασίωση, σαν τζίνι που βγαίνει απ’ το λυχνάρι, όπου όλα είναι «άηχα, σιωπηλά, υποθετικά» και με «πλασματικές μορφές που μοιάζουν άνθρωποι αλλά δεν είναι». Η αληθινή ζωή είναι μια φαντασίωση, μια «αόρατη πόλη», όπου οι άνθρωποι βιώνουν την καθημερινότητα με «πιτσιλιές αποστροφής».\nΟι άνθρωποι-πλασματικές μορφές περιστοιχίζονται από ένα αρκαδικό – εδεμικό σύμπαν, το οποίο περιγράφεται με νατουραλιστική λεπτομέρεια. Η θάλασσα ζωοποιός, «γεννάει ανθρώπους, πόλεις, ερήμους». Και ο κάμπος το ίδιο. Μια ολόκληρη σειρά ζώων της ξηράς και της θάλασσας παρελαύνουν απ’ το συγγραφικό σκηνικό, μια πληθώρα ερεθισμάτων οπτικών, απτικών και οσφρητικών ζωντανεύουν με ιλιγγιώδη ταχύτητα, προκαλώντας λαχάνιασμα στον αναγνώστη. Όσο περισσότερες οι λεπτομέρειες, τόσο περισσότερο αυτό το σύμπαν γίνεται ένας κλοιός προστατευτικός για αυτά τα πλάσματα, τα οποία έτσι νοιώθουν ότι «είναι ένα απειροελάχιστο κάτι μέσα στο πελώριο όλο».\nΗ φύση του Ρόμβου είναι ενεργητική, είναι ένα δρών πρόσωπο, ενώ οι άνθρωποι έτυχε να βρίσκονται διάσπαρτοι μέσα της ως σκηνικός διάκοσμος. Οι άνθρωποί του δεν είναι ήρωες μα ούτε αντιήρωες. Πιο συχνά τους αποκαλεί αίλουρους, μοναχικούς ή σκιές. Θυμίζοντας κάτι από τα «Χαμένα Κορμιά» του Πέτρου Πικρού, ζουν ανάμεσα στο «Δρόμο» του Κέρουακ και το «Ουρλιαχτό» του Γκίνσμπεργκ. Αντικομφορμιστές, απόκληροι, έξω απ’ τον κόσμο ακόμα κι όταν είναι μέσα σε αυτόν, οι άνθρωποι του Ρόμβου θυμίζουν πρωτόπλαστους, ασκητές, οι οποίοι δεν είναι απλά μόνοι, αλλά ζουν ως μοναχοί στο περιθώριο του κόσμου. Στο ερημικό κοινωνικά τοπίο του ρομβικού σύμπαντος τα πλάσματα αυτά συχνά διαβιούν σε σκηνές. Άλλοτε, τα συναντάμε στην φύση ή στην πόλη με τη μορφή βοσκών, τραμπούκων μηχανόβιων νεαρών, γειτόνων απομονωμένων στα μπαλκόνια πολυκατοικιών. Παρακμιακές μορφές ή θύματα, όπως ναρκομανής και πρώην φυλακόβιος, άντρας που ζει σε σπηλιά, παιδί μόνο του στην παραλία, αγνοούμενοι ναυτικοί, συνταξιούχος με νεαρή Φιλιππινέζα, μητέρα μόνη με βρέφος, το πτώμα μιας γυναίκας που διαμέλισε ο άντρας της σε κάδο σκουπιδιών, ποιητής που ζει με τη μάνα του, μια μυστήρια κυρία που φυλάσσει το πέος του συζύγου της σε φορμόλη, γυναίκα με ραμμένο αιδοίο, είναι μερικές μόνο απ’ τις περιπτώσεις των προσώπων που εμφανίζονται.\nΟι ιδιαιτερότητες των προσώπων παρουσιάζουν ενίοτε ακραίες εκφάνσεις: σουρεαλισμό, όταν ο ζωγράφος φτιάχνει έναν πίνακα με θέμα έναν άντρα που κείτεται ξεντεριασμένος στον πάτο της θάλασσας, όντας στο βυθό κι ο ίδιος· κτηνοβασία -ή μήπως παραμόρφωση του μύθου της Λήδας;- όταν ένας μαροκινός βιάζει έναν πελεκάνο· εμμονή με το θάνατο, όταν ένας τσοπάνος κατασκευάζει το φέρετρό του ήδη πριν πεθάνει, ένας άντρας κάνει χαρακίρι μπροστά στην αγαπημένη του, ενώ ένας άλλος αυτοπυρπολείται πάνω σ’ ένα μηχανάκι, μπροστά σε μια έφηβη. Να συμφιλιωθεί ο άνθρωπος με το θάνατο «να πάψει να είναι αποτρόπαιο και ξορκισμένο συναίσθημα».\nΒυζαντινές πολιτείες, αρχαίοι σκελετοί, ερείπια ελληνικά, πελασγικά, νοσταλγία του ’50, νύξεις για τη μετεμφυλιακή Ελλάδα, για τα Εξάρχεια, αποτελούν το ιστορικό νήμα το οποίο ενώνει αυτές τις ιστορίες, «τη διαχρονική οδύνη όλων αυτών που εξεγερθήκανε». Όλα αυτά εγκιβωτισμένα σε ερωτικό παροξυσμό, πανηδονισμό και σε μια σεξουαλικότητα που εκφράζει τραγική απόγνωση και γι’ αυτό πλήρως αποσεξουαλικοποιημένη, με κορυφαία σκηνή τη γυναίκα που αυνανίζεται πάνω σε ταφόπλακα. Το ερωτικό στον Ρόμβο έχει να κάνει «με το μοιρολόι των ανθρώπων στη θέαση του επέκεινα», μέσα από «μια ηδονή που δεν έχει αρχή και τέλος» και παρουσιάζει τη ζωή σαν ερωτική τελετή, ως μια προσπάθεια για μια ελεύθερη, αυτόνομη ζωή, γιατί χρειάζεται δύναμη «για να κάνεις οχτάρια στο κλουβί».\nΜαταίως θα αναζητήσει ο αναγνώστης έναν σκοπό σε τούτα τα διηγήματα. Δεν υπάρχει. Πρόκειται για «ιστορίες μικρές, καθημερινές που χάθηκαν και χάνονται μέσα στο χρόνο», για «διακλαδώσεις δρόμων και δρομίσκων που δεν οδηγούν πουθενά, έτσι όπως οι αδιέξοδες σκέψεις για την αιτία της ύπαρξης». Εξού και οι πιτσιλιές αποστροφής: «στα έγκατα των σκέψεων βρίσκεται η ουσία και η ψυχή των πραγμάτων», αλλά δυστυχώς, αυτά τα βάθη «σκορπίζουνε σαν τις φυσαλίδες […] έτσι όπως ακριβώς κυλάνε και τελειώνουν οι ζωές μας». Το στερνό διήγημα κλείνει με το ξύπνημα απ’ το όνειρο. Την τελευταία σελίδα, ακολουθεί μια πραγματικότητα που χρήζει εξέγερσης.\n*Η Χρύσα Παπαδημητρίου είναι θεατρολόγος\nΑυγή: 23 Απριλίου 2017\nΟ/Η Χρύσα Παπαδημητρίου λέει:\nΙουνίου 13, 2017 στο 4:31 μμ\nΕυχαριστώ πολύ για την ανάρτηση και τη «συνάντηση».


ΣΥΡΙΖΑ: Να δημοσιοποιηθεί η συμφωνία του ΤΑΡ – Όλες οι Ειδήσεις από την άλλη Θεσσαλονίκη\nΣΥΡΙΖΑ: Να δημοσιοποιηθεί η συμφωνία του ΤΑΡ\nΕπικρίσεις κατά της κυβέρνησης και του πρωθυπουργού προσωπικά, για τη διαχείριση της υπόθεσης του αγωγού ΤΑΡ διατυπώνει σε εκτενή ανάλυσή του το Τμήμα Ενέργειας του ΣΥΡΙΖΑ, το οποίο σημειώνει ότι «οι σημερινοί πανηγυρισμοί του πρωθυπουργού από τις Βρυξέλλες όπου βρίσκεται, για την επιλογή του αγωγού ΤΑΡ, κινούνται στο πλαίσιο της επικοινωνιακής πολιτικής και το μόνο στο οποίο στοχεύουν είναι να εξαπατήσουν τον λαό».\nΟ ΣΥΡΙΖΑ αναφέρει ότι η Συμφωνία Κράτους Υποδοχής (Host government agreement) που υπογράφηκε πρόσφατα, κρατήθηκε μακριά από τη δημοσιότητα. Η συμφωνία περιλαμβάνει το ύψος των τελών διέλευσης, θέματα απαλλοτριώσεων, την πιθανή συμμετοχή του Ελληνικού Δημοσίου και διαδικαστικές λεπτομέρειες καθοριστικές για τη λειτουργία του αγωγού. Κατά συνέπεια, τονίζει ο ΣΥΡΙΖΑ, «η μη δημοσιοποίηση των όρων της συμφωνίας και η αόριστη επίκληση γενικών και αόριστων ωφελειών, συνηγορεί για λεόντεια σύμβαση υπέρ των ξένων συμφερόντων».\nΣύμφωνα με την ανάλυση του ΣΥΡΙΖΑ, κανένας δεν ξέρει αν η τελευταία έγκριση του TAP θα είναι η οριστική και προσθέτει ότι «η αξιοπιστία της χώρας έχει καταρρακωθεί, ενώ η κυβέρνηση, τηρώντας στάση παρατηρητή, προσανατολίζεται κάθε φορά προς τα κατά καιρούς επικρατούντα συμφέροντα». Αναφέρει, ωστόσο, ότι «η επιλογή του TAP από τις εταιρείες του Shah Deniz II δίνει ένα προβάδισμα στον συγκεκριμένο αγωγό».\nΓια τον ΣΥΡΙΖΑ, η διαμόρφωση δημοκρατικού ενεργειακού σχεδιασμού αποτελεί αναγκαία προϋπόθεση για την προώθηση μεγάλων ενεργειακών σχεδίων, όπως οι αγωγοί. Υπό το πρίσμα αυτό, η αξιωματική αντιπολίτευση εκτιμά ότι οι αγωγοί θα έπρεπε να εξυπηρετούν και υλοποιούν τον ενεργειακό σχεδιασμό της χώρας μας, που δυστυχώς δεν υπάρχει. Η συγκεκριμένη επιλογή, σύμφωνα με τον ΣΥΡΙΖΑ, δεν ήταν αποτέλεσμα ενεργούς πολιτικής της χώρας μας, «αλλά καθαρά εσωτερική στάθμιση συμφερόντων από μέρους του κονσόρτσιουμ των εταιρειών του Shah Deniz ΙΙ και TAP και δεν προσφέρει στη χώρα μας τα οφέλη που προπαγανδίζουν τα παπαγαλάκια της κυβέρνησης, ενώ περιλαμβάνει σκοτεινά σημεία, που η κυβέρνηση οφείλει να αποσαφηνίσει».\nΗ επιλογή του TAP, σύμφωνα με τον ΣΥΡΙΖΑ, έχει σχέση με την ακόμα μεγαλύτερη πρόσδεση της χώρας μας στα αμερικανικά συμφέροντα, τα οποία επιδιώκουν τη μείωση της επιρροής της Ρωσίας στους ενεργειακούς διαδρόμους.\nΣε μακρά αναφορά του στα τεχνικά στοιχεία σχετικά με τον αγωγό, ο ΣΥΡΙΖΑ επισημαίνει: «Εντύπωση προκαλεί η εκτίμηση της κυβέρνησης για επενδύσεις 1,5 δισ. δολαρίων από τον TAP (αγωγός 547 χλμ υψηλής πίεσης επί ελληνικού εδάφους), όταν ξεπουλάει το 66% του υπάρχοντος δικτύου αγωγών υψηλής πίεσης 512 χλμ, των 779 χλμ των κλάδων μεταφοράς και τις εγκαταστάσεις του υγροποιημένου Φ.Α της Ρεβυθούσας για 400 εκατ. δολάρια, ή 606 εκατ. δολάρια για το 100%. Τα δύο μέτρα και δύο σταθμά αποκαλύπτουν αφενός, το μέγεθος του ξεπουλήματος του ΔΕΣΦΑ και αφετέρου την ανευθυνότητα της κυβέρνησης, που παραδίδει τον ΔΕΣΦΑ στην κρατική αζέρικη Socar, με γνωστές τις ιδιαίτερες σχέσεις της με τις κρατικές εταιρείες της Τουρκίας, BOTAS και TPAO.\nΟ TAP (EGL 42,5%,STATOIL 42,5%, EON 15%), μήκους 847 χλμ θα μεταφέρει 10 δισεκατομμύρια κυβικά μέτρα φυσικού αερίου από τα σύνορά μας με την Τουρκία ως την Ιταλία, μέσω Αλβανίας. Τα επιμέρους τμήματα είναι: Ελλάδα 547 χλμ, Αλβανία 211 χλμ, υποθαλάσσιο τμήμα 104 χλμ, Ιταλία 5 χλμ. Το κονσόρτσιουμ των εταιρειών προβλέπεται ν’ αλλάξει, με την εισδοχή και των εταιρειών του Shah Deniz ΙΙ, σύμφωνα με δέσμευση του TAP. Η Ελλάδα δεν προβλέπεται να απορροφήσει κάποια ποσότητα φυσικού αερίου. Επισημαίνεται ότι ο TAP θα συνδεθεί με τον αγωγό TANAP μήκους 2.000 χλμ ( 80% SOCAR, 15% BOTAS, 5% TPAO , όλες κρατικές εταιρείες) που θα μεταφέρει το αέριο από το Αζερμπαϊτζάν στα σύνορά μας, με προοπτική υλοποίησης ως το 2018».\nΕπίσης, η αξιωματική αντιπολίτευση επισημαίνει ότι στον TAP δεν υπάρχει κρατική ή ιδιωτική ελληνική συμμετοχή, αντίθετα θα υπάρχει τουρκική και μάλιστα κρατική, μέσω της TPAO. Επίσης, αναφέρει ότι από τη σύμβαση προβλέπεται η θέσπιση ειδικού νομικού καθεστώτος για τη συγκεκριμένη εταιρεία- επενδυτή. O φορέας του έργου θα μπορεί να αποφύγει την εφαρμογή του ελληνικού δικαίου, επικαλούμενος το άρθρο 5 της σύμβασης, προνόμιο που κανείς άλλος ημεδαπός ή αλλοδαπός δεν απολαμβάνει στη χώρα. Οι αποφάσεις της Επιτροπής Υλοποίησης είναι υπεράνω κάθε εσωτερικής νομοθεσίας. Για 25 έτη, δεν θα επιβάλλεται οιαδήποτε νέα φορολογία, ακόμη και αν συντρέχουν λόγοι εθνικής σημασίας.\nΚαταλήγοντας, ο ΣΥΡΙΖΑ αναφέρει ότι «σήμερα ως αντιπολίτευση και αύριο ως κυβέρνηση, θ’ αντιμετωπίσει τα θέματα των αγωγών με ευθύνη, αξιοποιώντας τη γεωπολιτική θέση της χώρας και θα ασκήσει πολυδιάστατη ενεργειακή πολιτική, ενεργητική και όχι παθητική, όπως μέχρι σήμερα, που θα βάζει πάνω από όλα τα συμφέροντα της χώρας και θα έχει στο επίκεντρο τον άνθρωπο και το περιβάλλον και όχι την μεγιστοποίηση των κερδών των πολυεθνικών».


Χαλκιδική - Βουρβουρού - Dream Homes\nΒουρβουρουΣιθωνίαΧαλκιδική63078Υπεύθυνος: Βαλσάμης Δαλδογιάννης\nΤο διαμέρισμα Roxane 1 μπορεί να φιλοξενήσει 7 άτομα (+ βρεφική κούνια).\nΣτο ισόγειο υπάρχει καθιστικό, κουζίνα με τραπεζαρία και WC με μπανιέρα. . Η κουζίνα είναι πλήρης εξοπλισμένη με μαγειρικά σκεύη, ψυγείο, ηλεκτρική κουζίνα, φούρνο μικροκυμάτων, πλυντήριο πιάτων, βραστήρα, τοστιέρα, καφετιέρα, μηχανή espresso, μίξερ καφέ και πολυκόφτη. Στο σαλόνι υπάρχει επίσης καναπές που μετατρέπεται σε διπλό κρεβάτι.\nΣτον επάνω όροφο υπάρχουν τρία υπνοδωμάτια. Το κυρίως υπνοδωμάτιο με ένα διπλό κρεβάτι, ένα υπνοδωμάτιο με δύο μονά κρεβάτια και ένα υπνοδωμάτιο με ένα μονό κρεβάτι και μια βρεφική κούνια. Οι μεζονέτες μας έχουν μπαλκόνια με θέα στον κόλπο της Βουρβουρούς. Στον καταπράσινο κήπο δίπλα από τα σπίτια υπάρχει κιόσκι με μπάρμπεκιου και τραπεζαρία. Παρέχεται επίσης Wi-Fi και χώρος στάθμευσης.\nΤο διαμέρισμα Roxane 2 μπορεί να φιλοξενήσει 6 άτομα.\nΣτο ισόγειο βρίσκεται το σαλόνι, κουζίνα με τραπεζαρία και WC/ντουζ. Η κουζίνα είναι πλήρης εξοπλισμένη με μαγειρικά σκεύη, ψυγείο, ηλεκτρική κουζίνα, βραστήρα, τοστιέρα, καφετιέρα, μηχανή espresso, μίξερ καφέ και πολυκόφτη.\nΣτον επάνω όροφο υπάρχουν τρια υπνοδωμάτια. Η κύρια κρεβατοκάμαρα με ένα διπλό κρεβάτι, ένα υπνοδωμάτιο με δύο μονά κρεβάτια και ένα υπνοδωμάτιο με καναπέ που γίνεται διπλό κρεβάτι.Οι μεζονέτες μας έχουν μπαλκόνια με θέα στον κόλπο της Βουρβουρούς. Στον καταπράσινο κήπο δίπλα από τα σπίτια υπάρχει κιόσκι με μπάρμπεκιου και τραπεζαρία. Παρέχεται επίσης Wi-Fi και χώρος στάθμευσης.\nΒουρβουρου, Σιθωνία, Χαλκιδική 63078\nΠροβλήθηκε: 7575 φορές


Αρειος Πάγος: Είσπραξη του τέλους ακινήτων από τη ΔΕΗ\nΤέλος στο σίριαλ με την είσπραξη του ειδικού τέλους ακινήτων έδωσε, ύστερα από ημέρες αβεβαιότητας, ο Αρειος Πάγος. Το ανώτατο ακυρωτικό δικαστήριο της χώρας αποφάσισε χθες ότι η ΔΕΗ θα είναι ο φορέας που θα εισπράττει για λογαριασμό του Δημοσίου το πολυσυζητημένο τέλος για όσο χρονικό διάστημα ισχύει η νομοθετική ρύθμιση που το έχει επιβάλει.\nΟι ανώτατοι δικαστές, σύμφωνα με πληροφορίες, έκριναν ότι για λόγους δημοσίου συμφέροντος -το όποιο ανάγεται όπως αναφέρουν στην απόφασή τους στην είσπραξη δημοσίων εσόδων- η ΔΕΗ πρέπει να εισπράττει το τέλος για τα ακίνητα, και έκαναν έτσι δεκτή την αίτηση που είχαν καταθέσει στον Αρειο Πάγο το ελληνικό Δημόσιο και η διοίκηση της ΔΕΗ. Με την αίτησή τους αυτή, τόσο το Δημόσιο όσο και η ΔΕΗ ζητούσαν να μην εφαρμοστεί δικαστική απόφαση του Πρωτοδικείου Αθήνας που είχε κρίνει το αντίθετο. Δηλαδή ότι η ΔΕΗ δεν πρέπει να καταλογίζει και να υπολογίζει στους λογαριασμούς ρεύματος το ειδικό τέλος για τα ακίνητα. Η απόφαση αυτή μάλιστα του Πρωτοδικείου, που εκδόθηκε μετά την κατάθεση συλλογικών αγωγών από καταναλωτικές οργανώσεις, ίσχυε σύμφωνα με τον νόμο έναντι πάντων και όχι μόνον για εκείνους τους πολίτες που είχαν προσφύγει δικαστικά.\nΓια την απόφαση του Αρείου Πάγου, σύμφωνα με πληροφορίες, σημαντικό ρόλο διαδραμάτισε και το γεγονός ότι μέσω των λογαριασμών της ΔΕΗ για δεκαετίες ολόκληρες εισπράττονται και άλλα τέλη, όπως εκείνο για την ΕΡΤ αλλά και το λεγόμενο ΤΑΠ που αφορά τους δήμους. Και ενώ το ελληνικό Δημόσιο πρόβαλε και έγιναν δεκτοί λόγοι δημοσίου συμφέροντος στο ανώτατο δικαστήριο, οι καταναλωτικές οργανώσεις από την πλευρά τους επέμειναν να μη συνδεθεί το τέλος ακινήτων με τους λογαριασμούς ρεύματος. Αξίζει να σημειωθεί ότι στον Αρειο Πάγο επίσης εκκρεμεί και αναμένεται να εκδικασθεί στις 22 Μαρτίου ακόμα μία αίτηση – αναίρεση του Δημοσίου, με την οποία ζητείται η πλήρης ανατροπή της επίμαχης απόφασης του Πρωτοδικείου.\nΣΧΕΤΙΚΗ ΣΗΜΕΙΩΣΗ.ΑΡΙΣΤΙΠΠΟΣ.: Η απόφαση διαθέτει ως αιτιολογία , βάσιμα νομικά ερείσματα. Δεν είναι όμως ρηξικέλευθη. Θα μπορούσαν οι Δικαστές όχι να πρωτοτυπήσουν αλλά να βάλουν τα δεδομένα της κρατικής επικυριαρχίας σε άλλη βάση. Πιο υγιεινή και πιο δημοκρατική. Υπάρχει έλλειμα Δημοκρατίας αυτή την στιγμή στην Ελλάδα. Δεν χρειάζεται όμως αυτό να γίνει καθεστώς. Είναι αναγκαίο να τεθούν πολλά πράγματα σε άλλη βάση και με άλλη οπτική. Κατ΄εμάς έπρεπε να τολμήσουν…………..Τίποτα περισσότερο.\nThis entry was posted in ΚΟΙΝΩΝΙΑ ΩΡΑ ΜΗΔΕΝ and tagged Άρειος Πάγος,ΔΕΗ,Λογαριασμός,Χαράτσι on Δεκέμβριος 21, 2012 by aristippos.


Τραμπ: Σταθερός εταίρος ασφαλείας των ΗΠΑ η Β. Μακεδονία\nΤρίτη, 30 Απριλίου 2019 08:48\nΤην επικύρωση του πρωτοκόλλου ένταξης της Δημοκρατίας της Βόρειας Μακεδονίας στο ΝΑΤΟ ζήτησε ο Ντόναλντ Τραμπ σε επιστολή που έστειλε χθες στη Γερουσία. Κάνοντας λόγο για έναν «σταθερό εταίρο ασφαλείας», ο Αμερικανός πρόεδρος τονίζει ότι η ένταξη της Βόρειας Μακεδονίας στο ΝΑΤΟ θα ωφελήσει τα στρατηγικά συμφέροντα των ΗΠΑ και της συμμαχίας.\nΗ ολοκλήρωση της διαδικασίας επικύρωσης του πρωτοκόλλου από τα εθνικά κοινοβούλια των κρατών μελών θα επιτρέψει στη Βόρεια Μακεδονία να γίνει και επίσημα το 30ό μέλος της Ατλαντικής Συμμαχίας.\n«Όπως εξηγείται περαιτέρω στην έκθεση για την ένταξη της Βόρειας Μακεδονίας στο ΝΑΤΟ, που διαβιβάστηκε στο Κογκρέσο την 27η Μαρτίου 2019, η Βόρεια Μακεδονία είναι ένας σταθερός εταίρος ασφαλείας των ΗΠΑ και η ένταξή της στο ΝΑΤΟ θα ωφελήσει άμεσα τα στρατηγικά συμφέροντα των Ηνωμένων Πολιτειών και της Συμμαχίας του ΝΑΤΟ», σημειώνεται χαρακτηριστικά.\nΟι 29 χώρες του ΝΑΤΟ και η Βόρεια Μακεδονία υπέγραψαν τον Φεβρουάριο το πρωτόκολλο της ένταξης της χώρας στο Σύμφωνο στις Βρυξέλλες. Έως την ολοκλήρωση της διαδικασίας επικύρωσης από τα εθνικά κοινοβούλια, η Βόρεια Μακεδονία θα αρχίσει να συμμετέχει στα θεσμικά όργανα της Συμμαχίας ως προσκεκλημένη χώρα.\nΒΟΡΕΙΑ ΜΑΚΕΔΟΝΙΑ ΗΠΑ


Sin Boy: Το κάλεσμα του για τον σεισμό στην Αλβανία - Celebrities | News 24/7\nSin Boy: Το κάλεσμα του για τον σεισμό στην Αλβανία\nΤον τελευταίο καιρό ο Sin Boy έχει απομακρυνθεί από τα φώτα της δημοσιότητας - Ο σεισμός ωστόσο στην Αλβανία ευαισθητοποίησε τον τραγουδιστή.\nnews247 29 Νοεμβρίου 2019 10:46\nΟ Sin boy, μετά τον ντόρο που δημιουργήθηκε με τα stories που είχε αναρτήσει στον λογαριασμό του στο Instagram, αποφάσισε να χαθεί από τα φώτα της δημοσιότητας και να σβήσει όλα τα κομμάτια του από το YouTube. Ο φονικός σεισμός 6,5 Ρίχτερ που σημειώθηκε στην Αλβανία ωστόσο ευαισθητοποίησε τον τραγουδιστή, ο οποίος επανεμφανίστηκε στα social media, κάνοντας έρανο για τους σεισμοπαθείς στη γειτονική χώρα.\n«Η Αλβανία περνά δύσκολες στιγμές και όλοι μαζί μπορούμε να βοηθήσουμε όλους αυτούς τους ανθρώπους που μας έχουν ανάγκη. Και αν κάτι μου έμαθε η Ελλάδα όλα αυτά τα χρόνια που ζω εδώ είναι ότι στα δύσκολα πρέπει να είμαστε εκεί. Στο bio μου θα βρείτε λινκ, να κάνετε donate και να βοηθήσετε όσους το έχουν ανάγκη. Πάμε να δείξουμε όλοι μαζί τον πραγματικό μας εαυτό #Greececaresforalbania» ανέφερε σε ανάρτησή του στο Facebook.\nΠού βρίσκεται ο Sin Boy;\nΌσον αφορά στο πού βρίσκεται ο Sin Boy, την απάντησε έδωσε ο ράπερ Υποχθόνιος, σε δηλώσεις του στην εκπομπή «Ευτυχείτε»: «Ο Sin boy... νομίζω είναι στην Αλβανία. Έψαξα δυο φορές να τον βρω στην αρχή, με αυτά που έβλεπα στα stories του. Δεν μου απάντησε. Δεν έχω κάτι άλλο να πω» ανέφερε ο Υποχθόνιος.\nΠΕΡΙΣΣΟΤΕΡΑ: Σεισμός στην Αλβανία, Sin Boy


Ένας καθιστικός τρόπος ζωής, απροθυμία να φροντίσει κανείς για την υγεία του, ανθυγιεινή διατροφή - υπάρχουν πολλοί λόγοι για καμπυλότητα της πλάτης. Ένας από τους αποτελεσματικούς βοηθούς για την εξάλειψη του προβλήματος είναι ένα πίσω στήριγμα από το τέρμα. Αυτή η συσκευή θα σας βοηθήσει να απαλλαγείτε από μια στραβά πλάτη; Πώς να το επιλέξετε και να το φορέσετε σωστά; Και σε ποιο στάδιο πρέπει να αρνηθείτε τη βοήθεια ενός επιδέσμου?\nΤο ύπνο εμφανίζεται όταν οι μύες του στήθους και της πλάτης παραμορφώνονται. Συντομεύονται μπροστά και τεντώνονται στην πλάτη. Ως αποτέλεσμα, η σπονδυλική στήλη στερείται της ικανότητας να λάβει τη σωστή ανατομική θέση..\nΟι παραβιάσεις μπορεί να εμφανιστούν τόσο στην παιδική ηλικία ή στην εφηβεία, όσο και στην ενηλικίωση, ακόμη και στους ηλικιωμένους. Η συνεχής χαλάρωση μπορεί να οδηγήσει σε σοβαρά προβλήματα υγείας, γι 'αυτό είναι τόσο σημαντικό να απαλλαγείτε από το πρόβλημα εγκαίρως..\nΤα χαρακτηριστικά σημάδια καμπυλότητας είναι:\nκεκλιμένο κεφάλι στη μία πλευρά.\nτο κεφάλι εκτείνεται προς τα εμπρός\nυπερβολικά γέρνοντας ώμοι?\nπροεξέχουσες αιχμηρές ωμοπλάτες.\nΠώς να αποτρέψετε τη συνηθισμένη πλάτη στον κορσέ\nΜην φοράτε κορσέ όλη την ώρα. Είναι απαραίτητο να κάνετε προσωρινά διαλείμματα, δίνοντας στους μυς την ευκαιρία να εργαστούν μόνα τους..\nΜετά από μια πορεία θεραπείας, δεν θα είναι δυνατόν να απαλλαγείτε από τον κορσέ σε μια μέρα. Το σώμα πρέπει να εξοικειωθεί σταδιακά με την απουσία ενός αξιόπιστου βοηθού, μειώνοντας τον χρόνο χρήσης του διορθωτή.\nΔεν υπάρχει επίσης ανάγκη να δημιουργηθεί μια άμεση ψυχολογική σύνδεση μεταξύ του κορσέ και της ευθείας πλάτης. Δηλαδή, ακόμη και αν δεν υπάρχει κορσέ, προσπαθήστε να κρατήσετε την πλάτη σας ευθεία..\nΈνας σωστά επιλεγμένος διορθωτής στοιβάδας θα βοηθήσει στην εξάλειψη του προβλήματος, αν και ο ασθενής θα πρέπει να εργαστεί σκληρά για αυτό: να αλλάξει τον τρόπο ζωής του, να περπατήσει περισσότερο, να παρακολουθεί συνεχώς τη θέση της σπονδυλικής στήλης, να κάνει ειδική γυμναστική, εάν κάθεστε πολύ στον υπολογιστή, τότε συνιστάται να επιλέξετε μια καρέκλα διορθωτή στάσης. Ταυτόχρονα, πρέπει να είμαστε προετοιμασμένοι για το γεγονός ότι το «θαύμα» δεν θα συμβεί σε μια μέρα, και θα χρειαστούν αρκετοί μήνες, ή ακόμη και χρόνια, για να επιλυθεί το πρόβλημα..\nΤο Scintigraphy (γνωστό και ως OSG, οστεοσκονογραφία) είναι μια μέθοδος υλικού για την εκτίμηση του οστικού ιστού με τη χρήση ραδιενεργών ουσιών. Όσον αφορά την αποτελεσματικότητα, είναι πολύ πιο ενημερωτικό από την ακτινογραφία.


Όμορφα μικρά σαλόνια με στυλ και προσωπικότητα\nΑρχική σελίδα / Διακόσμηση / Εσωτερικοί χώροι / Σαλόνι / Πανέμορφα μικρά σαλόνια που λειτουργούν τέλεια σε κάθε σπίτι\nΕντυπωσιακά μικρά σαλόνια με στυλ για να πάρετε ιδέες διακόσμησης για το σπίτι σας.\nΈχετε ένα μικρό σαλόνι χωρίς στυλ και προσωπικότητα; Μην αφήνετε το μικρό σας σαλόνι έξω από την μόδα, καθώς τρόποι και λύσεις υπάρχουν. Ανεξάρτητα από το πόσο μικρό είναι το σπίτι που μένετε ή ενοικιάζετε, οι τάσεις της διακόσμησης δεν μπορούν να λείπουν από αυτό. Για να σας το αποδείξουμε συγκεντρώσαμε τα καλύτερα τεχνάσματα διακόσμησης για να προσωποποιήσουμε το πιο ζωντανό σημείο στο σπίτι σας: το σαλόνι. Δείτε, λοιπόν, παρακάτω τα πιο όμορφα μικρά σαλόνια με στυλ για να αντλήσετε ιδέες διακόσμησης για το σπίτι σας.\nΟδηγίες για να φτιάξετε ένα στιλάτο διακοσμητικό για το σαλόνι σας.\n#1 “Αγκαλιάστε” τους λευκούς τοίχους\nΔεν μπορώ να ζωγραφίσετε τους λευκούς τοίχους σας; Εξετάστε το ενδεχόμενο να “αγκαλιάσετε” το λευκό σε ένα λευκό εσωτερικό. Ο συνδυασμός των τοίχων με εξίσου απαλά έπιπλα είναι ένας κομψός και απλός τρόπος για να κάνετε ένα μικρό χώρο να αισθάνεται φωτεινότερος και μεγαλύτερος. Όπως, βλέπουμε και στο παραπάνω σαλόνι, αυτό το λευκό σαλόνι διαθέτει μια σειρά από πολύχρωμες και διακοσμητικές λεπτομέρειες, όπως τα φυτά εσωτερικού χώρου και τα έπιπλα.\n#2 Επεξεργαστείτε με τις περίεργες γωνίες σας\nΈνα αδέξιο διαμορφωμένο σαλόνι μπορεί να είναι μια διασκεδαστική διαδικασία για να διακοσμήσετε. Εδώ, θα πρέπει να σκεφτείτε να εργάζεστε με έναν περίεργο χώρο. Μπορείτε να μετατρέψετε ένα περίεργο τοίχο σε ένα εστιακό σημείο. Ο ιδιοκτήτης αυτού του διαμερίσματος γύρισε τον κατακόρυφο χώρο γύρω από την πόρτα της κρεβατοκάμαράς του σε ένα τοίχο γκαλερί σε στυλ σαλονιού. Τέλος, δεν είστε σίγουροι πού να βάλετε τον καναπέ; Ένα τολμηρό μοτίβο μπορεί να δημιουργήσει ένα κεντρικό σημείο σε μια περίεργη περιοχή.\n#3 Στοίβα από κλωστοϋφαντουργικά προϊόντα\nΓυρίστε ένα ζεστό σαλόνι σε ένα boho παράδεισο με υφάσματα. Ο εμπειρογνώμονας των φυτών Ιγκόρ Ισιόφιοβιτς, παγιδεύει τα υφάσματα στο μικρό σαλόνι του. Μια βαμβακερή ταπετσαρία και μαξιλάρια Kilim ντύνουν έναν καναπέ πολύ όμορφα. Αγαπάμε το τούρκικο χαλί στο πάτωμα που δημιουργεί στυλ σε όλο τον χώρο. Στον τοίχο πίσω από τον καναπέ είναι η αγαπημένη μας διακόσμηση: δείτε πώς ο Igor τοποθέτησε μια πετσέτα κουζίνας που είναι πολύ χαριτωμένη.\n#4 Προσθέστε ζωντανό χρώμα\nΨάχνετε για μια σούπερ ιδέα εύκολης διακόσμησης; Τίποτα δεν διακοσμεί τέλεια ένα σαλόνι όπως τα φυτά. Τα ανθισμένα φυτά, όπως οι νάρκισσοι ή οι τουλίπες, προσδίδουν υπέροχο χρώμα στο χώρο. Ενώ οι φυλλώδεις ομορφιές, όπως οι φτέρες και η αράχνη, φέρνουν μια ενδιαφέρουσα υφή και καθαρίζουν τον εσωτερικό αέρα (!).\n#5 Ο τέλειος καναπές για στενά δωμάτια\nΈνα σαλόνι τόσο στενό και μικρό, όπως το παραπάνω, μπορεί να είναι ιδιαίτερα δύσκολο να το διακοσμήσετε. Σε αυτόν τον φωτεινό και ευάερο χώρο, ένας καναπές διατομής αξιοποιεί το πολύτιμο τετράγωνο.\nΠώς να επιλέξετε το κατάλληλο χρώμα για έναν καναπέ.\nΑΝΑΚΑΙΝΙΣΗ ΣΑΛΟΝΙΟΥ, ΔΙΑΚΟΣΜΗΣΗ ΣΑΛΟΝΙΟΥ, ΙΔΕΕΣ ΔΙΑΚΟΣΜΗΣΗΣ, ΜΑΥΡΟ ΣΑΛΟΝΙ, ΜΙΚΡΟΣΚΟΠΙΚΟ ΣΠΙΤΙ


Athan-ology: Αριθμολογικές τάσεις Ιουνίου: Σκέψεις & απιστίες..\nΑριθμολογικές τάσεις Ιουνίου: Σκέψεις & απιστίες..\nΚαλό μήνα σε όλους και όλες. Ένας μήνας αρχίζει ο οποίος μας καλεί πρώτα από όλα να ξεκουραστούμε ψυχικά και σωματικά. Ανοίγει μπροστά μας μια περίοδος που θα έχουμε την ανάγκη να απομονωθούμε λίγο και να απομακρυνθούμε από τον βόμβο της καθημερινότητας με σκοπό να ανανεωθούμε, αλλά και να σκεφτούμε με ηρεμία και να σχεδιάσουμε τις επόμενες μας κινήσεις. Είναι ευτυχής σύμπτωση φυσικά το ότι ο μήνας μπορεί εύκολα να συνδυαστεί με διακοπές ή με κάποια άδεια που μπορούμε να πάρουμε από την εργασία μας, ώστε και πρακτικά να μπορέσουμε να πετύχουμε αυτό που χρειαζόμαστε: να βρούμε τον χρόνο και την ηρεμία για να ανασυντάξουμε τον εαυτό μας και να αφήσουμε ελεύθερο το μυαλό μας να γεννήσει τις εικόνες του μέλλοντος.\nΚατά την διάρκεια του μήνα θα πρέπει να δοθεί προσοχή και να προσπαθήσουμε να αντιμετωπίσουμε τάσεις φυγής, υπερβολικής απομόνωσης και αποφυγής των ευθυνών μας. Προσοχή σε εντάσεις και δυσκολίες στις 4, 6, 7, 9, 11, 12, 13, 14, 15, 16, 19, 22 και 26 του μήνα.\nΣτο προσωπικό μας κομμάτι ο μήνας ευνοεί την ψυχική επαφή ανάμεσα στους συντρόφους και την ενίσχυση των δεσμών αγάπης και κοινής πορείας για το μέλλον. Η πίστη στην ανώτερη δύναμη που ενώνει το ζευγάρι μπορεί να βοηθήσει να ξεπεραστούν όλες οι πρόσκαιρες ανασφάλειες που σίγουρα υπάρχουν σε κάθε σχέση. Οι αδέσμευτοι αυτόν τον μήνα μπορούν να κάνουν ενδιαφέρουσες γνωριμίες που θα έχουν όμως ένα περίεργο στοιχείο, δεν θα είναι απαραίτητα πολύ ξεκάθαρες και θα υπάρχει ο παράγοντας του μυστηρίου που σίγουρα θα μετρήσει θετικά. Τα καινούργια πρόσωπα χρειάζονται όμως προσοχή και δεν είναι διόλου απίθανο να κρύβουν μυστικά που δεν είναι βοηθητικά για την εξέλιξη μιας γνωριμίας σε σχέση. Προσοχή τα παντρεμένα ζευγάρια γιατί υπάρχει κίνδυνος απιστίας. Οι ημέρες που κινούν τα θέματα του έρωτα είναι στις 4, 5, 8, 13, 14, 17, 22, 23 και 26 του μήνα.\nΟι ρυθμοί του μήνα χαλαρώνουν και δεν ευνοούν την επιχειρηματική δράση ή δεν κινούν τόσο έντονα το αγοραστικό κοινό που αυτόν τον μήνα γίνεται πιο προσεκτικό, λιγότερο παρορμητικό και θέλει να επενδύσει σε λίγα και καλά πράγματα. Ευνοούνται επιχειρήσεις ή εργασίες που έχουν να κάνουν με την ανάλυση, την έρευνα ή τον σχεδιασμό και είναι καλή περίοδος για να σχεδιάσουμε τις μακροπρόθεσμες κινήσεις της επιχείρησής μας ή να ενταχθούμε σε διαδικασίες μάθησης και έρευνας γύρω από το αντικείμενό μας, ώστε να γίνουμε καλύτεροι στον τομέα μας και να εκσυγχρονίσουμε πτυχές της εργασίας μας που έχουν μείνει μέχρι τώρα λίγο πίσω. Οι ημέρες που κινούν τα θέματα της εργασίας είναι στις 3, 6, 7, 12, 15, 16, 21, 24, 25 και 30 του μήνα.\nΣυνέχισε την ανάγνωση του άρθρου στο astropedia.gr για να διαβάσεις τις τάσεις για τον προσωπικό σου θεμέλιο λίθο και να δεις τις συγκεκριμένες εύκολες και δύσκολες μέρες του μήνα για την δική σου ημερομηνία.\nΑναρτήθηκε από Athan Zervas στις 02:29


Home / Πολιτική / Π. Καμμένος: Θα συμμετέχουμε σε κυβέρνηση εθνικής αποστολής μαζί με τον ΣΥΡΙΖΑ μετά τις εκλογές\tΠ. Καμμένος: Θα συμμετέχουμε σε κυβέρνηση εθνικής αποστολής μαζί με τον ΣΥΡΙΖΑ μετά τις εκλογές\n56 Views «Θα συμμετέχουμε στην επόμενη κυβέρνηση. Είναι πλέον ξεκάθαρο ότι ο ΣΥΡΙΖΑ είναι το πρώτο κόμμα. ‘Αρα, οποιαδήποτε ψήφος στα υπόλοιπα συστημικά κόμματα, είναι μία χαμένη ψήφος», τόνισε ο Πρόεδρος των ΑΝΕΞΑΡΤΗΤΩΝ ΕΛΛΗΝΩΝ, Πάνος Καμμένος, στην σημερινή του ομιλία στην ΚΟ και την Εκτελεστική Επιτροπή του κόμματος.


Επιβεβαιώθηκαν οι 4 ύποπτοι για τη δολοφονία του Χαρίρι\nΔημοσίευση 1 Ιουλίου 2011, 14:23 / Ανανεώθηκε 27 Ιουνίου 2013, 14:55\nΟ υπουργός Εσωτερικών του Λιβάνου Μαρουάν Σαρμπέλ επιβεβαίωσε σήμερα τα ονόματα των τεσσάρων υπόπτων της Χεζμπολάχ που αναφέρονται στα εντάλματα σύλληψης τα οποία εξέδωσε το δικαστήριο του ΟΗΕ που ερευνά την υπόθεση της δολοφονίας το 2005 του πρωθυπουργού Ραφίκ Χαρίρι.\n"Τα ονόματα των τεσσάρων υπόπτων που αποκαλύφθηκαν από τα τοπικά μέσα ενημέρωσης είναι τα ίδια με αυτά που αναφέρονται στα εντάλματα σύλληψης του Ειδικού Δικαστηρίου για τον Λίβανο", δήλωσε ο Σαρμπέλ.\nΟ Σαρμπέλ ανακοίνωσε ότι ο εισαγγελέας τού έδωσε τα εντάλματα σύλληψης σήμερα το πρωί και επιβεβαίωσε την ταυτότητα των τεσσάρων υπόπτων: είναι οι Μουστάφα Μπαντρεντίν, Σαλίμ Αγιάς, Άσαντ Σάμπρα και Χουσέιν Ανάισι.\nΟ Μουστάφα Μπαντρεντίν είναι ο κουνιάδος του Ίμαντ Μουγνίγια, ενός εκ των ηγετών της Χεζμπολάχ που σκοτώθηκε το 2008 μέσα σε παγιδευμένο αυτοκίνητο στη Δαμασκό. Θεωρείται ύποπτος ότι είναι ο εγκέφαλος της επίθεσης στην οποία ο Ραφίκ Χαρίρι σκοτώθηκε στις 14 Φεβρουαρίου 2005.\nΟ Σαλίμ Αγιάς, επίσης υψηλόβαθμος αξιωματούχος του κόμματος που έχει αμερικανική υπηκοότητα, θεωρείται και αυτός ύποπτος για την επίθεση. Οι Άσαντ Σάμπρα και Χουσέιν Ανάισι θεωρούνται ύποπτοι για συνεργασία με τον Άχμαντ Άμπου Αντάς, έναν Παλαιστίνιο που είχε επικοινωνήσει με το τηλεοπτικό δίκτυο Αλ Τζαζίρα μετά τη δολοφονία για την ανάληψη της ευθύνης.\nΑντιπροσωπεία του ειδικού δικαστηρίου του ΟΗΕ που ερευνά την υπόθεση, παρέδωσε χθες το κατηγορητήριο μαζί με τέσσερα εντάλματα σύλληψης στον γενικό εισαγγελέα στη Βηρυτό Σαΐντ Μίρτζα.


εδώ και τώρα: Μέρες με μικρό\nΞαφνικά άρχισε να χιονίζει. Ένα μαύρο πουλί με κίτρινο ράμφος στάθηκε στο μπαλκόνι. Σπάνιο.\nΘα ήθελα να πιω ένα καφέ. Πάνω στο γραφείο υπάρχει ένα ανοικτό κουτάκι coca cola. Μόλις γύρισα από τη δουλειά. Το σώμα μου είναι άδειο. Είμαι τυχερός.\nΑρχίζω να συνηθίζω. Τοποθετώ το φίλτρο και το νερό στην καφετιέρα από το βράδυ. Συνεχίζω να κουβαλάω την ίδια τσάντα, μία δερμάτινη diesel. Παλιότερα τη γέμιζα με τις ψευδαισθήσεις μου, τώρα έχει υποστεί ένα σημαντικό, πάνω από 75%, ηθικό κούρεμα. Τη φορτώνω με δύο μεγάλα μπουκάλια νερό, ένα τοστ τυλιγμένο σε αλουμινόχαρτο, έχω πάντα μαζί μου και λίγο καφέ μήπως τελειώσει στο γραφείο και αναγκαστώ να παραγγείλω.\nΔεν θέλω, αλλά συνεχίζω να καπνίζω. Περιμένω αμήχανα να νυχτώσει. Αλλάζω ρουτίνα και οι φίλοι γίνονται εικονικοί. Περιμένουν αλλά δεν θα πάω. Το κόστος του καφέ στο COSTA, ισοδυναμεί με περίπου δύο ώρες δουλειάς. Πολυτέλεια!\nΘέλω να βγω έξω να κάνω μία βόλτα να με χτυπήσει ο αέρας, μου λείπει. Η ασφυξία καλύπτει την καθημερινότητά μου και αγωνίζομαι, περιμένω πότε θα παίξει μια ωραία διαφήμιση για να γελάσω. Ψάχνω υποκατάστατα. Θα ανοίξω το παράθυρο και θα προσποιηθώ ότι βγαίνω να απλώσω τα ρούχα. Μπορεί και να το κάνω, να αγνοήσω το χιόνι. Παραμένω ευγενικός.\nΌλες οι μέρες είναι ίδιες και αποφάσισα να τις γράφω με μικρό. Σήμερα είναι πέμπτη και τα site έχουν γεμίσει με κινηματογράφο. Περνούν από μπροστά μου οι νέες ταινίες. Ίσως θα πρέπει να αρχίσω να κρατάω σημειώσεις. Το κουτάκι της coca cola μου θύμισε το 1991. Τότε που στο Τόκιο, ο Μητσοτάκης έχασε τους Ολυμπιακούς. Η Ιαπωνία είχε πάντα κάτι το μυθικό, σκληρή και ευερέθιστη. Τότε είχα πάρει μία καρέκλα και την είχα σπάσει από τα νεύρα μου και στη συνέχεια σταμάτησα να πίνω coca- cola. Μετά ο Σημίτης, σταθήκαμε άτυχοι!\nΤο χρησιμοποιώ, αλλά ο θαυμασμός έχει χάσει το άρωμά του.\nΜέσα σε όλα αυτά που συμβαίνουν έχουμε ξεχάσει την παιδική χαρά στον Άγιο Παντελεήμονα. Η Κατερίνα Παπουτσάκη έκανε μία σέξι φωτογράφηση.\nΤο κόκκινο φωτάκι στο κινητό αναβοσβήνει. Περιμένω ένα mail. Στρίβω ακόμη ένα τσιγάρο. Ένας καπνός, ένα χαρτάκι, και φίλτρα, ισοδυναμούν με περίπου τρεις ώρες δουλειά. Πολυτέλεια!\nΑρχίζω τελικά να κρατάω σημειώσεις. Τείχος. Ήμουν σίγουρος, η αφαίρεση είναι η πιο χρήσιμη πράξη. Αρχίζω να αφαιρώ. Ξεκινάω από τα "μου". Τα σβήνω από το στέκι, το σπίτι, την πόλη, το μέλλον, τη χώρα. Είμαι και πάλι πρόσφυγας. Γονιδιακή κληρονομιά. Το γραφείο, τα βιβλία τα ταξίδια, οι διακοπές, το αγαπημένο. Παρακαλώ το θεό να κρατήσει την Ρία στο Dancing with the stars. Η χώρα παίρνει την εκδίκησή της.\nΚλείνω το ραδιόφωνο. Στέκομαι πάνω από το τηλέφωνο και αναρωτιέμαι. Ο διορθωτής στο word, τα καινούρια ρούχα, το ψυγείο με τους λογαριασμούς, η jazz.\nΖαλίζομαι αλλά επιμένω, ξέρω ότι δεν είμαι ικανός να κάνω το μεγάλο λάθος. Κανείς μας δεν θα είναι. Θέλω ακόμη λίγο χώρο και αν γίνεται και λίγο ακόμη χρόνο.\nΘα περιμένω. Υπάρχει πιθανότητα να επιστρέψει το μαύρο πουλί με το κίτρινο ράμφος. Κουράστηκα. Το φωτάκι στο κινητό ξανά λαμπυρίζει.\nΣτρίβω ακόμη ένα τσιγάρο.


Νέο Εργασιακό: Οι βελτιώσεις επί του αρχικού νομοσχεδίου - Business Support Services\nΝέο Εργασιακό: Οι βελτιώσεις επί του αρχικού νομοσχεδίου\nHome - Νέα - Νέο Εργασιακό: Οι βελτιώσεις επί του αρχικού νομοσχεδίου\nτου Ιωάννη Κοτσομύτη\nΑλλαγές σε 27 βασικά σημεία του αρχικού νομοσχεδίου, το οποίο είχε αναρτηθεί στην πλατφόρμα της δημόσιας διαβούλευσης από τις 13 Μαΐου προβλέπει η τελική μορφή του νομοσχεδίου.\nΌπως επισήμανε κυβερνητικό στέλεχος “το νομοσχέδιο για την προστασία της εργασίας είναι ένα μεγάλο βήμα μπροστά”, καθώς “η Ελλάδα ακολουθεί τις πολιτικές των πιο προηγμένων ευρωπαϊκών χωρών”.\nΣύμφωνα με τον Ν.4808/2021, ΦΕΚ 101 στις 19/06/2021 αξίζει να σημειώσουμε τα εξής σημεία που χρίζουν προσοχής και άμεσης εφαρμογής:\nΑπαγορεύεται και είναι άκυρη η απόλυση της μητέρας για 18 μήνες και του πατέρα για 6 μήνες από τον τοκετό. Σημαντικό σημείο είναι πως η προστασία της απόλυσης ισχύει έναντι του ισχύοντα αλλά και κάθε νέου εργοδότη με αποτέλεσμα να μην μπορεί να καταγγελθεί η σύμβαση εργασίας μέχρι να συμπληρωθεί η διάρκεια προστασίας της. Η ευεργετική αυτή διάταξη περιλαμβάνει ακόμα και νεοπροσλαμβανόμενο εργαζόμενο που προηγουμένως δεν εργαζόταν.\nΌταν ο χρόνος εργασίας υπερβαίνει τις τέσσερις (4) ώρες ημερησίως τότε είναι υποχρεωτικό να υπάρχει διάλειμμα κατ’ ελάχιστο 15 λεπτών και κατά μέγιστο 30 λεπτών. Ο χρόνος αυτός δεν αποτελεί χρόνο εργασίας και δεν μπορεί να χορηγηθεί συνεχόμενα κατά την έναρξη ή λήξη του ωραρίου.\nΣε περίπτωση διακεκομμένου ημερήσιου ωραρίου τότε θα πρέπει η διακοπή αυτή να είναι τουλάχιστον τριών (3) ωρών.\nΗ ετήσια άδεια αναψυχής πρέπει να χορηγηθεί μέχρι το τέλος εκάστου ημερολογιακού έτους υποχρεωτικά, ακόμα και αν δεν ζητηθεί. Γίνεται ρητή αναφορά πως δύναται να ληφθεί και εντός του πρώτου τριμήνου του επόμενου ημερολογιακού έτους. Το ήμισυ αυτής υποχρεωτικά χορηγείτε από 1η Μαΐου και μέχρι 30 Σεπτεμβρίου εκάστου έτους που αφορά.\nΗ άδεια άνευ αποδοχών δύναται να χορηγηθεί κατόπιν έγγραφης συμφωνίας με τον εργοδότη, με διάρκεια που δεν μπορεί να υπερβαίνει το ένα (1) έτος. Δίνεται η δυνατότητα παράτασης του διαστήματος με νεότερη συμφωνία των μερών. Κατά την διάρκεια της, αναστέλλεται η σύμβαση εργασίας και δεν οφείλονται ασφαλιστικές εισφορές. Η έγγραφη συμφωνία αναρτάται στο Π/Σ ΕΡΓΑΝΗ και αντίγραφο της κοινοποιείται στον e-ΕΦΚΑ.\nΜε την καταγγελία σύμβασης εργασίας με προειδοποίηση, ο εργοδότης δύναται να απαλλάξει τον εργαζόμενο από την υποχρέωση παροχής εργασίας του, μερικώς ή πλήρως. Καταβάλει όμως πλήρως τις αναλογούσες αποδοχές που προβλέπονται από την σύμβαση, μέχρι την εκπνοή του χρόνου προειδοποίησης και ο εργοδότης δεν καθίσταται υπερήμερος ως προς την αποδοχή ης εργασίας.\nΕάν ο εργοδότης επιλέξει να ασκήσει το δικαίωμα αυτό, ο εργαζόμενος έχει το δικαίωμα να αναλάβει εργασία σε άλλον εργοδότη κατά το διάστημα αυτό χωρίς να επηρεάζεται το αποτέλεσμα της καταγγελίας και του ύψους της αποζημίωσης.\nΗ τηλεργασία αποφασίζεται κατά την πρόσληψη ή κατόπιν με τροποποίηση της σύμβασης εργασίας. Ο εργοδότης υποχρεούται να καλύπτει όλα τα κόστη για την λειτουργία του εργαζόμενου στην εξ αποστάσεως εργασία και θα πρέπει οι δαπάνες αυτές να αποτυπωθούν στην σύμβαση εργασίας σε μηνιαία βάση.\nΟι σχετικές δαπάνες δεν αποτελούν αποδοχές αλλά εκπιπτέα δαπάνη της επιχείρησης. Δεν οφείλονται ασφαλιστικές εισφορές εργοδότη ή εργαζόμενου και δεν υπόκεινται σε οποιοδήποτε φόρο ή τέλος (Φόρο μισθωτών υπηρεσιών, παροχές σε είδος κ.λπ.).\nΟι συλλογικές συμβάσεις εργασίας, δεσμεύουν τους εργοδότες και τους εργαζόμενους που είναι μέλη των εργοδοτικών και εργατικών οργανώσεων που τις απαρτίζουν. Σε κάθε άλλη περίπτωση υποχρεωτικά εφαρμόζεται κατ’ ελάχιστο η Εθνική Γενική Συλλογική Σύμβαση Εργασίας.\nΌσοι έθεσαν σε αναστολή εργαζόμενους εντός του 2020 αδιαλείπτως ή τμηματικά και μέχρι την 30η Ιουνίου 2021 και δεν τους χορήγησαν την κανονική τους άδεια, δύνανται να το κάνουν μέχρι την 31/12/2022.\nΕπικοινωνήστε σήμερα με έναν εξειδικευμένο Σύμβουλο της BSS, για μια στενή συνεργασία καθορίζοντας στόχους και αντικειμενικούς σκοπούς με πραγματική απόδοση και στα εργασιακά θέματα για την επιχείρησή σας.


Αρχική σελίδαΠοδόσφαιροAlgarve - Portugal\nΤο athlitikanea.gr δίνει το λόγο σε έξι αναγνώστες να μας πουν μέσα από την δικιά τους πραγματικότητα, το ποδοσφαιρικό όνειρο που ζήσαμε στην Πορτογαλία.\nΟ λόγος στον στρατιώτη Πεζικού που υπηρετούσε τη θητεία του...\nΚυριακή 20 Ιουνίου 2004. Και όλη η Ελλάδα ζούσε από την ανατολή του ηλίου στους ρυθμούς της Εθνικής μας ομάδας ποδοσφαίρου και του τελευταίου της παιχνιδιού στη φάση των ομίλων του EURO της Πορτογαλίας απέναντι στην αποκλεισμένη Ρωσία.\nΜε την παρέα του Ότο Ρεχάγκελ μετά τη νίκη επί της διοργανώτριας παρέας του Φίγκο στην πρεμιέρα και την ισοπαλία επί της Ισπανίας να έχει κάνει όλη την Ευρώπη να μιλάει για αυτήν και να βρίσκεται πλέον ένα βήμα πριν από την πρόκρισή της στα προημιτελικά. Την μεγαλύτερη πρόκληση στην ιστορία της.\nΚάτι μέσα μου λοιπόν έλεγε πως θα τα καταφέρουμε. Ίσως και για το λόγο ότι σε λίγες μέρες θα γινόντουσαν στη χώρα μας οι Ολυμπιακοί Αγώνες. Αλλά ότι η πρόκριση θα ερχόταν με τον πιο απίστευτο τρόπο και τον πιο απίθανο συνδυασμό δεν μπορούσε να περάσει από το μυαλό μου. Να χάσουμε δηλαδή από την Ρωσία και να προκριθούμε ως δεύτεροι μετά τη νίκη της Πορτογαλίας επί της Ισπανίας.\nΥπό φυσιολογικές συνθήκες το παιχνίδι θα το παρακολουθούσε στο γραφείο μου στην αθλητική εφημερίδα όπου εργάζομαι. Έλα όμως που λίγες μέρες νωρίτερα είχα παρουσιαστεί στο κέντρο νεοσύλλεκτων του Κιλκίς, στο 604 ΤΠ ή πιο γνωστό ως Καμπάνη, και είχα ξεκινήσει να υπηρετώ τη στρατιωτική μου θητεία. Κι αν από το απόγευμα της Παρασκευής ήμουν αδειούχος έπρεπε να είμαι και πάλι μέσα εκείνο το βράδυ στις 22:30.\nΌσο λοιπόν έφθανα με την αρραβωνιαστικιά μου στην πόλη του Κιλκίς προσπαθούσα να αφήσω στην άκρη την πικρία μου που δεν θα μπορούσα να απολαύσω το μεγάλο αυτό παιχνίδι με τους δικούς μου ανθρώπους. Φθάσαμε στο Κιλκίς με τη σέντρα κι όταν μπήκαμε σε ένα μαγαζί να φάμε κάτι μόλις οι Ρώσοι κάνουν το 1-0. Λίγο αργότερα καθώς ήμασταν στο ίδιο μαγαζί γίνεται και το 2-0, τη στιγμή που Πορτογαλία και Ισπανία παρέμεναν στο 0-0. Ένας συνδυασμός που μας άφηνε εκτός.\nΤα γούρια και τα μάτια σου\nΣε εκείνο το σημείο λέω της αρραβωνιαστικιάς μου να τελειώσουμε γρήγορα το φαγητό μας και να φύγουμε. Αμέσως κατάλαβε με είχαν πιάσει οι προλήψεις μου, και ότι ήθελα να αλλάξω το γούρι μου. Όταν μπήκαν τα δύο πρώτα γκολ, εύκολα μπορούσε να διακρίνει κανείς δύο εκ διαμέτρου αντίθετα συναισθήματα στα πρόσωπα του κόσμου. Την απογοήτευση για τα δύο γκολ που μπήκαν σχετικά γρήγορα, και αυτό της αγωνίας για την έκβαση του αγώνα μέχρι το τέλος του.\nΑποχωρώντας από το μαγαζί της λέω: «Τώρα κάτι θα αλλάξει». Εξάλλου το μόνο που έπρεπε να κάνει η Εθνική μας ήταν να πετύχει ένα γκολ. Η ήττα με διαφορά ενός τέρματος μας εξασφάλιζε την πρόκρισή μας στον επόμενο γύρο ως δεύτερη ομάδα. Όπως και έγινε με το γκολ του Βρύζα που μπορεί να μην είδα ζωντανά αλλά με το οποίο είχε γίνει το 2-1, αλλά το κατάλαβα από τις φωνές όλων που το παρακολουθούσαν στις καφετέριες κι ακούστηκαν σε όλο το Κιλκίς. «Σου το είπα ότι κάτι θα άλλαζε» αποκρίθηκα στην μνηστή μου. Οι προλήψεις μου για άλλη μια φορά επιβεβαιώθηκαν.\nΠαιχνίδι... στα χακί\nΜε τη λήξη του ημιχρόνου φθάνω στην πύλη και κατευθύνομαι προς τον 2ο λόχο όπου ανήκα. Φοράω τη φόρμα μου και πηγαίνω κατευθείαν στο ΚΨΜ για να παρακολουθήσω με τους υπόλοιπους το δεύτερο ημίχρονο. Θέση; Χα. Ούτε για δείγμα. Ειλικρινά σε εκείνο το σημείο έδειχνα να τα έχω χαμένα.\nΛέω από μέσα μου. «Που βρίσκομαι;». Μη μπορώντας να συνειδητοποιήσω και πάλι ότι δεν είμαι με τους δικούς μου. Αρχίζω να προσαρμόζομαι και παρακολουθώ μαζί με όλους τους υπόλοιπους και γεμάτος αγωνία το δεύτερο – και ιδιαίτερα αμφίρροπο – ημίχρονο. Το 2-1 παραμένει με τα λεπτά να περνούν εφιαλτικά αργά. Οι ευκαιρίες χάνονται εκατέρωθεν και μόλις γίνεται γνωστό το 1-0 της Πορτογαλίας επί της Ισπανίας η αγωνία τινάζεται στα ύψη αφού όλα πλέον κρέμονται σε μια κλωστή.\nΑφού αν μείνει αυτό το σκορ κι εμείς δεχτούμε γκολ αποκλειόμαστε. Ενώ αν ισοφαρίσουμε θα είμαστε σίγουρα στα προημιτελικά. Τα λεπτά περνούν για να φθάσουμε στις εκνευριστικές καθυστερήσεις. «Άντε να περάσουν κι αυτές να τελειώνουμε», λέω από μέσα μου. Όπως κι έγινε με το σφύριγμα της λήξης. Το όνειρο της πρόκρισης στα προημιτελικά είχε γίνει πραγματικότητα με την γλυκιά ήττα από την «ρωσική αρκούδα» και το ότι ακολούθησε δεν περιγράφεται.\nΦωνές, καρέκλες να φεύγουν μέσα στο ΚΨΜ, αγκαλιές μεταξύ μας σε ένα απίστευτο συναίσθημα. Που αν δεν το ζήσεις δεν μπορείς να το καταλάβεις. Βγαίνω από το ΚΨΜ κι ακούω τις κόρνες από τα αυτοκίνητα και τους έξαλλους πανηγυρισμούς που είχαν ξεκινήσει έξω από την πύλη και ταυτόχρονα σε όλη την Ελλάδα για την πρόκριση στα προημιτελικά με την Γαλλία.\nΓια να μαζευτούμε πριν από το σιωπητήριο όλοι οι στρατιώτες έξω από τους δύο λόχους, ώστε να τραγουδήσουμε τον Εθνικό Ύμνο και να πάμε για ύπνο. Κάτι που όσο δύσκολο κι αν φάνταζε έπρεπε να γίνει πράξη.\nΌλο το στρατόπεδο ψέλνει με ευλάβεια. Πόσο θα ήθελα όπως όλοι μας να ήμασταν έξω και να πανηγυρίζαμε μαζί με τους υπόλοιπους στους δρόμους.\nΜου τηλεφωνεί η αρραβωνιαστικιά μου και μου λέει ότι σε μόλις πέντε λεπτά έκλεισε το κέντρο της Θεσσαλονίκης. Δεν προλαβαίνω να φανταστώ πως μπορεί να είναι με την βοήθεια της περιγραφής της και ακούγεται το σιωπητήριο. Ο στρατός δυστυχώς έχει την ικανότητα να σε προσγειώνει αμέσως στην πραγματικότητα.\nΠάνω από όλα η πορεία...\nΧαμηλώνω την ένταση στο κινητό για να το απολαύσω αν και θα ήθελα να ήμασταν μαζί στον Λευκό Πύργο. Κάτι όμως που δεν γινόταν κι έτσι αφού λέμε καληνύχτα κλείνω τα μάτια μου και κοιμάμαι έχοντας πρώτα ζήσει αυτή την πρόκριση. Ακόμη και με αυτές τις συνθήκες όμως τα συναισθήματα δεν αλλάζουν και αν κάποιος μου έβαζε να διαλέξω, πάλι θα επέλεγα να κάνω τα ίδια πράγματα προκειμένου η Εθνική μας να είχε την ίδια πορεία.\nΌπως αυτή που ακολούθησε τις επόμενες μέρες με την κατάκτηση της κορυφής μέσα στο Ντραγκάο επί της διοργανώτριας Πορτογαλίας χάρη στο γκολ του Χαριστέα. Και το όνειρο τελείωσε όπως ακριβώς ξεκίνησε.\n«Ελλάς ολέ ολέ. Δεν σταματώ να τραγουδώ ποτέ. Ελλάς ολέ ολέ».


Σύνοδος Κορυφής: Πεδίο σκληρών διαπραγματεύσεων οι Βρυξέλλες – VickyPedia\nΣύνοδος Κορυφής: Πεδίο σκληρών διαπραγματεύσεων οι Βρυξέλλες\nΜε δύο περίπου ώρες καθυστέρηση ξεκίνησε στις Βρυξέλλες η Σύνοδος Κορυφής της Ευρωπαϊκής Ένωσης, με διπλωματικές πηγές μάλιστα να αναφέρουν ότι πιθανόν να μην ολοκληρωθεί αύριο, όπως είναι προγραμματισμένο, αλλά να συνεχιστεί και την Κυριακή.\nΟι ηγέτες της Ευρωπαϊκής Ένωσης έχουν μπροστά τους πολύ δύσκολες συνομιλίες για τον προτεινόμενο προϋπολογισμό και για το σχέδιο ανάκαμψης της ΕΕ από την οικονομική κρίση που έχει προκαλέσει η πανδημία του κορονοϊού, δήλωσε η Γερμανίδα καγκελάριος Άνγκελα Μέρκελ επισημαίνοντας πως υπάρχουν βαθιές διαφορές. «Πηγαίνουμε όλοι στις συνομιλίες με πολύ σφρίγος, όμως πρέπει να πω πως οι διαφορές εξακολουθούν να είναι πολύ πολύ μεγάλες και έτσι δεν μπορώ να πω αν θα έχουμε ήδη από τώρα μια λύση», δήλωσε η Μέρκελ κατά την άφιξή της στη σύνοδο κορυφής. «Περιμένω πολύ, πολύ δύσκολες διαπραγματεύσεις», πρόσθεσε η καγκελάριος.\nΗ παρούσα κατάσταση απαιτεί περισσότερη αλληλεγγύη, δήλωσε προσερχόμενος στη Σύνοδο Κορυφής, την πρώτη που πραγματοποιείται με φυσική παρουσία από τότε που ξέσπασε η πανδημία, ο πρόεδρος της Γαλλίας, Εμανουέλ Μακρόν. Ειδικότερα, ο Γάλλος Πρόεδρος τόνισε ότι «είναι μία στιγμή αλήθειας για τη φιλοδοξία της Ευρώπης». Επιπροσθέτως, υπογράμμισε πως «βρισκόμαστε στο μέσο μίας κρίσης χωρίς προηγούμενο, μίας κρίσης υγειονομικής αλλά επίσης οικονομικής και κοινωνικής, η οποία απαιτεί περισσότερη αλληλεγγύη και φιλοδοξία».\nΤην ελπίδα για την επίτευξη συμφωνίας για το Ταμείο Ανάκαμψης, παρά τις δύσκολες διαπραγματεύσεις, εξέφρασε ο πρόεδρος του Ευρωπαϊκού Συμβουλίου Σαρλ Μισέλ. «Θα είναι δύσκολες διαπραγματεύσεις, δεν είναι μόνο τα χρήματα. Είναι για τους πολίτες της Ευρώπης. Θέλουμε μια Ευρώπη πιο σταθερή. Πιστεύω ότι μπορεί να έχουμε συμφωνία» τόνισε ο κ. Μισέλ\nΕτικέτες: topΜΑΚΡΟΝΜΕΡΚΕΛΜΙΣΕΛΣΥΝΟΔΟΣ ΚΟΡΥΦΗΣΤΑΜΕΙΟ ΑΝΑΚΑΜΨΗΣΦΟΝ ΝΤΕΡ ΛΑΪΕΝ\nΕΚΤ: Υφεση 8,3% φέτος και ανάπτυξη 5,7% το 2021 στην Ευρωζώνη\nΥπ. Οικονομικών: «Πρόγραμμα Γέφυρα» με 9μηνη επιδότηση ενυπόθηκων δανείων


Μόναχο: μια ματιά στην πρωτεύουσα της Βαυαρίας - Frapress\nΜόναχο: μια ματιά στην πρωτεύουσα της Βαυαρίας\nΙωάννα Αλεξοπούλου 17/04/2015 Βγες παραέξω\nΤο Μόναχο είναι μια πόλη μαγική και βασιλική\nΠρώτη εικόνα-στερεότυπο στο μυαλό μας για το Μόναχο: μήνας Οκτώβρης, ξύλινο σαλέ, μια εύσωμη Γερμανίδα ντυμένη παραδοσιακά, ένα γιγάντιο Brezel και ένα μονόλιτρο ποτήρι μπύρας. Είμαστε στην καρδιά του Oktoberfest! Είναι η πόλη που πρόκειται να μείνει αξέχαστη σε κάθε λάτρη της μπύρας. Η ιδανική περίοδος να την επισκεφτεί κανείς είναι λοιπόν αυτή.\nΩστόσο το Μόναχο είναι κάπως παρεξηγημένο θα έλεγα, καθώς το συνδέουμε πρώτα πρώτα με αυτήν την εικόνα. Και ως πόλη έχει να δείξει πολλά περισσότερα από την καρδιά ενός παραδοσιακού γερμανικού εθίμου. Απευθύνεται σε ένα συγκεκριμένο target group τουριστών, σε όσους λατρεύουν τα νεοκλασικά κτίρια, τα παλάτια, τα κάστρα, τις “βασιλικές” πόλεις.\nΤο παλάτι :\nΑναφέρομαι συγκεκριμένα στο παλάτι Schloss Nymphenburg, το παλάτι με τους τεράστιους και απέραντους κήπους, ιδανικό μέρος για φωτογραφίες, το οποίο ήταν η θερινή κατοικία που χάρισε ο πρίγκιπας Φερδινάνδος στη γυναίκα του το 1663 με την ευκαιρία της γέννησης του διαδόχου. Το Nymphenburg περιλαμβάνει όχι μόνο το κυρίως παλάτι, αλλά και πολλά μουσεία, ένα πανέμορφο πάρκο και πολλά μικρότερα βασιλικά κτίρια κατά μήκος του πάρκου.\nΟι αγγλικοί κήποι (Englischer Garten) είναι άλλο ένα σημείο της βαυαρικής πρωτεύουσας που της προσδίδει λάμψη και μεγαλοπρέπεια. Βρίσκονται στην καρδιά του κέντρου και είναι μεγαλύτεροι ακόμα και από το Central Park και το Hyde Park.Το όνομά τους οφείλεται στην ελεύθερη «αρχιτεκτονική» τους, το στιλ που συχνά υιοθετούσε η αγγλική αριστοκρατία του 18ου αιώνα. Πρόκειται για μια τεράστια καταπράσινη έκταση με μονοπάτια 78 χλμ., ρυάκια 8,5 χλμ., μια λίμνη και 4 biergartens, που σίγουρα θα σας εντυπωσιάσει.\nΤο μουσείο της ΒΜW:\nAξίζει η επίσκεψη στο μουσείο της BMW του Μονάχου, μιας και βρίσκεται στο κέντρο της πόλης και σίγουρα θα το συναντήσετε στο δρόμο σας. Είναι ένα αρκετά τουριστικό σημείο, δεδομένου πως το επισκέπτονται περίπου μισό εκατομμύριο επισκέπτες κάθε χρόνο. Παλιά και νέα μοντέλα αυτοκινήτων, μηχανές, κινητήρες είναι τα κύρια εκθέματα του μουσείου, το οποίο απλώνεται σε τρία διαφορετικά επίπεδα ενδιαφέροντος, στην BMW Welt Experience, στο μουσείο BMW και στο εργοστάσιο για το οποίο καλό θα είναι να κάνει κάποιος εκ των προτέρων κράτηση για σιγουριά.\nΤο παραδοσιακό ζυθοποιείο Hofbräuhaus:\nΓια μια μπύρα θα πάτε στο παραδοσιακό, παλιό αυτοκρατορικό και μεγάλο ζυθοποιείο του Μονάχου Hofbräuhaus, το οποίο βρίσκεται πολύ κοντά στην κεντρική πλατεία της πόλης, Marienplatz.Εκεί γίνεται το αυθεντικό Oktoberfest. Η ίδρυσή του οφείλεται στον αυτοκράτορα Γουλιέλμο V, ο οποίος διέκρινε την ανάγκη να σταματήσει η εισαγωγή μπύρας από ξένα κράτη, η οποία συνεπαγόταν και υψηλό κόστος, και έτσι διέταξε την ίδρυση ενός επίσημου ζυθοποιείου, το οποίο θα προμήθευε την αυτοκρατορική αυλή, αλλά αργότερα και το λαό της Βαυαρίας.\nΣτη βόλτα σας στο κέντρο θα περάσετε από την κρατική όπερα της Βαυαρίας, η οποία αποτελεί μί απ’τις σημαντικότερες όπερες του κόσμου με μακρά ιστορία και παράδοση.\nΟ χορός των κούκων:\nΣτην κεντρική πλατεία του Μονάχου, στη Marienplatz, θα σας τραβήξει την προσοχή το δημαρχείο, λόγω του ότι την ώρα που χτυπούν οι καμπάνες, ξεπροβάλλουν από το ρολόι του δημαρχείου κούκοι και εκκινούν μια μικρή «παράσταση» που τραβά τα βλέμματα του κόσμου. Οι φιγούρες αναπαριστούν το γάμο του Βαυαρού Δούκα Γουλιέλμου V με τη Ρενάτα το 1568, καθώς και έναν αγώνα ιπποτών, ενώ ταυτόχρονα άλλες φιγούρες συμμετέχουν στο χορό που είχε διοργανωθεί από την πολιτεία το 1517, για να ηρεμήσει τους κατοίκους της πόλης από την επικείμενη επιδημία πανώλης που απειλούσε την πόλη.\nΗ εκκλησία του Αγίου Πέτρου, βρίσκεται στο κέντρο της πόλης και είναι η παλαιότερη εκκλησία στο Μόναχο. Ανεβαίνοντας 300 σκαλιά φτάνετε την\nκορυφή του πύργου της εκκλησίας και τότε μπορείτε να θαυμάσετε την θέα ολόκληρης της πόλης, η οποία είναι πανέμορφη όλες τις ώρες της ημέρας, τις ώρες όμως του ηλιοβασιλέματος πρόκειται να σας μαγέψει.\nΤο παραμυθένιο κάστρο:\nΤέλος, αν έχετε χρόνο και διάθεση για μια εκδρομή στα περίχωρα, αξίζει να δείτε το κάστρο Neuschwanstein, το οποίο βρίσκεται σε απόσταση δύο ωρών με το τρένο από το Μόναχο. Πρόκειται προφανώς για το παραμυθένιο κάστρο-σύμβολο των ταινιών της Disney και της Disneyland. Eίναι παλάτι του 19ου αιώνα το οποίο βρίσκεται σε ένα λόφο πάνω από το χωριό Χοχενσβάνγκαου κοντά στο Φύσεν στη νοτιοδυτική Βαυαρία. Η κατασκευή του διατάχθηκε από το Λουδοβίκο Β᾽της Βαυαρίας ως χώρος ανάπαυσης και φόρος τιμής στον Ρίχαρντ Βάγκνερ.\nΤο Μόναχο είναι μια πόλη μαγική και βασιλική. Αρκετά μικρότερη από τη γερμανική πρωτεύουσα, η συμπρωτεύουσα είναι μια πόλη ξεκούραστη που ζει έντονα στους ρυθμούς του Oktoberfest. Μην ξεχάσετε να τραβήξετε πανοραμική φωτογραφία από την κορυφή της εκκλησίας του Αγίου Πέτρου στο κέντρο, καθώς είναι το χαρακτηριστικότερο σημείο της πόλης.Θα περάσετε σίγουρα πανέμορφα και θα φωτογραφήσετε απίστευτα τοπία!\nΠροηγούμενο άρθροΠαράξενες ειδήσεις ανά τον κόσμο\nΕπόμενο άρθροΟι 35 ερωτήσεις του Proust


Οι τρεις φίλες και το τηλεφώνημα – Εικονογραφίες\nΑναστασία Αμπατζίδου, 25 Σεπτεμβρίου 2015 25 Σεπτεμβρίου 2015 , Μη κατηγοριοποιημένο, Γέροντα, μοναστήρι, Παναγία, τηλεφώνημα, φίλες\nΤον Ιούλιο του 1997 πήγαν στο Μοναστήρι τρεις φίλες, χωρίς να έχουν τηλεφωνήσει προηγουμένως.Κατέβηκαν στον ναό, προσκύνησαν την Παναγία κι έπειτα κάθισαν να περιμένουν τον Γέροντα.\nΣε λίγο αυτός τις πλησίασε και η πρώτη του κουβέντα ήταν:\nΠως ήλθατε χωρίς να ειδοποιήσετε; Έτσι είσαστε στη ζωή σας, χωρίς πρόγραμμα, έτσι ήλθατε κι εδώ. Στη ζωή σας δεν βάζετε κανένα στόχο. Έπρεπε να είχατε τηλεφωνήσει προηγουμένως, να σας περιμένω.\nΑλλά δεν έμεινε στην επίπληξη. Μετά τους αποκάλυψε στοιχεία από την προσωπική τους ζωή κι έπειτα τους έδωσε συμβουλές πως να ξεπεράσουν διάφορα εμπόδια που ορθώνονται μπροστά τους.\nΈτσι, με την πρώτη επίσκεψη πέτυχε τον πραγματικό στόχο: να τις προβληματίσει για την ουσία της ζωής, ώστε να αναρωτηθούν από μόνες τους τι άλλο πέρα απ’ τα συνηθισμένα μπορεί να συμβαίνει με τον συγκεκριμένο άνθρωπο -ή με άλλους όπως αυτός- και να οδηγηθούν στη σωτηρία.


Ξενοδοχεία σε Brandenberg, Γερμανία | Προσφορές διακοπών από 25 EUR ανά βράδυ | iBooked.gr\nΑναζητήστε ξενοδοχεία και άλλα καταλύματα σε Brandenberg\nHotel Pension Obergfell BrandenbergΠανσιόν\nΑυτό το διαμέρισμα 20 μ² με 1 υπνοδωμάτια προσφέρει άμεση πρόσβαση σε Katholische Kapelle St. Wendelin.\nCozy Apartment In Brandenberg With BalconyΔιαμέρισμα\nΑυτό το διαμέρισμα σε Brandenberg διαθέτει βεράντα μαζί με μπάρμπεκιου καθώς και πλήρως εξοπλισμένη κουζίνα για τους επισκέπτες.\nLovely Apartment Near Ski Area FeldbergΔιαμέρισμα\nFerienwohnung Post Eg 1 Im Haus Post - Fur 1-5 Personen Am Fusse Des Feldbergs - #122299 BrandenbergΔιαμέρισμα\nΔιαμέρισμα απέχει λίγα βήματα από Radon Revital Bad και διαθέτει επίσης ηλεκτρικό βραστήρα, πλυντήριο πιάτων και φρυγανιέρα σε κουζίνα.\nChalet Kaiser Διαμέρισμα BrandenbergΔιαμέρισμα\nPension Hofeck Bernau im SchwarzwaldΠανσιόν\nΠροβολή στο χάρτη3.5 χλμ. από Brandenberg3.5 χλμ. από Κέντρο Πόλης\nFamilienhotel Feldberger HofΞενοδοχείο\nΤα πιάτα της τοπικής κουζίνας σερβίρονται στο εστιατόριο δίπλα στην πισίνα του ξενοδοχείου σε περιοχή διασκέδασης της πόλης.\nHotel Landhaus SonnenhofΞενοδοχείο\nΑυτό το ξενοδοχείο είναι χτισμένο σε ιστορικό στιλ και βρίσκεται σε μικρή απόσταση από Hochkopfturm.\nΠροβολή στο χάρτη2.9 χλμ. από Brandenberg2.9 χλμ. από Κέντρο Πόλης\nΑυτό το ξενοδοχείο διαθέτει δωμάτια με θέα σε βουνό, ενώ μια ήσυχη τοποθεσία προσφέρει εύκολη πρόσβαση σε Scheuermattlift.\nHotel Gasthaus HirschenΞενοδοχείο\nΠροβολή στο χάρτη400 μέτρα από Brandenberg400 μέτρα από Κέντρο Πόλης200 μέτρα από Κέντρο πόλης\nΤοποθετημένο σε μικρή απόσταση με τα πόδια από Zeller 1, το ξενοδοχείο διαθέτει εποχικό εστιατόριο.\nΠροβολή στο χάρτη300 μέτρα από Brandenberg300 μέτρα από Κέντρο Πόλης400 μέτρα από Κέντρο πόλης\nΥπάρχουν δωμάτια με θέα σε βουνό αφού το ξενοδοχείο βρίσκεται κοντά σε Zeller 1.\nΠροβολή στο χάρτη9.6 χλμ. από Brandenberg9.6 χλμ. από Κέντρο Πόλης\nBerggasthaus Prager BodenΠανσιόν\nΑυτό το παραδοσιακό κατάλυμα με ηλιόλουστη βεράντα βρίσκεται στην πόλη Todtnau, κοντά σε Doppelsesselbahn Weltcup.\nΠροβολή στο χάρτη9.5 χλμ. από Brandenberg9.5 χλμ. από Κέντρο Πόλης\nΠροβολή στο χάρτη10.1 χλμ. από Brandenberg10.1 χλμ. από Κέντρο Πόλης\nKirchberg Hutte SilberbachΠανσιόν\nΠροβολή στο χάρτη9.9 χλμ. από Brandenberg9.9 χλμ. από Κέντρο Πόλης\nΣτην περιοχή Todtmoos αυτό το διαμέρισμα 6 δωματίων αποτελεί την ιδανική βάση για επισκέψεις σε Bücherei, ökumenische öffentl..\nFichtenhof Am WasserfallΒίλα\nΠροβολή στο χάρτη9.7 χλμ. από Brandenberg9.7 χλμ. από Κέντρο Πόλης\nΣε απόσταση 18 χλμ από Πάρκο Steinwasen, το σπίτι διακοπών διαθέτει εξέδρα στον ήλιο, ηλιόλουστη βεράντα και χώρο για πικ-νικ.\nΤο ξενοδοχείο διαθέτει δωρεάν στάθμευση, υποαλλεργικά δωμάτια και υδάτινο πάρκο, σε μικρή απόσταση από Τσάιγκερ.\nΠροβολή στο χάρτη9.8 χλμ. από Brandenberg9.8 χλμ. από Κέντρο Πόλης\nHaus Zur EuleΔιαμέρισμα\nΠροβολή στο χάρτη200 μέτρα από Brandenberg200 μέτρα από Κέντρο Πόλης800 μέτρα από Κέντρο πόλης\nΤο ξενοδοχείο αυτό βρίσκεται στην πόλη Todtnau, σε απόσταση 25 λεπτών με τα πόδια από Ρόλερ-κόστερ Hasenhorn Coaster και διαθέτει ιδιωτική βεράντα μαζί με μπάρμπεκιου.\nComplete Wooden Apartment In Brandenberg With TerraceΔιαμέρισμα\nΠροβολή στο χάρτη500 μέτρα από Brandenberg500 μέτρα από Κέντρο Πόλης200 μέτρα από Κέντρο πόλης\nΑυτό το διαμέρισμα με 2 υπνοδωμάτια βρίσκεται σε χιονοδρομική περιοχή της πόλης Todtnau και διαθέτει βεράντα.\nHotel Waldeck TodtnauΞενοδοχείο\nΠροβολή στο χάρτη1.3 χλμ. από Brandenberg1.3 χλμ. από Κέντρο Πόλης\nΔιαθέτοντας σκι σε χιόνι, ποδηλασία και πίνγκ-πόνγκ, το ξενοδοχείο βρίσκεται κοντά σε Hasenhorn καθώς και Hasenhorn Rodelbahn Todtnau.\nBurg Hotel Feldberg Ξενοδοχείο\nΠροβολή στο χάρτη4.4 χλμ. από Brandenberg4.4 χλμ. από Κέντρο Πόλης\nΣε κοντινή απόσταση από την Zeller 2, το ξενοδοχείο διαθέτει 33 δωμάτια με ιδιωτικά μπάνια.\nUrlaub Im Buhlhof Wohnung 1 - #122777 TodtnaubergΔιαμέρισμα\nBoutique Hotel Kokoschinski Feldberg Ξενοδοχείο\nΠροβολή στο χάρτη4.6 χλμ. από Brandenberg4.6 χλμ. από Κέντρο Πόλης\nΤο μπουτίκ ξενοδοχείο σας δίνει καλό σημείο εκκίνησης για τα αξιοθέατα της πόλης Feldberg (Baden-Wuerttemberg), όπως Winterhalter in Menzenschwand - Museum \_"Le Petit Salon\_" και Χιονοδρομικό Κέντρο του Φέλντμπεργκ.\nLounge Foret Noire Ξενοδοχείο Feldberg Διαμέρισμα\nSchwarzwaldhimmel Ξενοδοχείο GersbachΔιαμέρισμα\nΔιαμέρισμα απέχει λίγα βήματα από Bismarckdenkmal και διαθέτει επίσης φούρνο μικροκυμάτων, ηλεκτρικό βραστήρα και σκεύη κουζίνας σε πλήρως εξοπλισμένη κουζίνα.\n'S Jagermatt Bed and Breakfast Feldberg Bed and Breakfast\nΠροβολή στο χάρτη5.2 χλμ. από Brandenberg5.2 χλμ. από Κέντρο Πόλης\nΠροσφέροντας ιππασία, πεζοπορία και μίνι γκολφ στην περιοχή, αυτό το κατάλυμα βρίσκεται δίπλα σε Menzenschwander Wasserfalle και είναι σε απόσταση 10 λεπτών με το αυτοκίνητο από Kopflelift.\nDerwaldfrieden Naturparkhotel HerrenschwandΞενοδοχείο\nΠροβολή στο χάρτη8.1 χλμ. από Brandenberg8.1 χλμ. από Κέντρο Πόλης\nΠροσφέροντας σκι σε χιόνι και πεζοπορία στην περιοχή, αυτό το κατάλυμα βρίσκεται δίπλα σε Herrenschwand Ski Lift και είναι σε απόσταση 30 λεπτών με το αυτοκίνητο από Αββαείο του St. Trudpert.\nPension Stockerwald Bernau im SchwarzwaldΠανσιόν\nΠροβολή στο χάρτη7.8 χλμ. από Brandenberg7.8 χλμ. από Κέντρο Πόλης\nWaldhotel Auerhahn TodtnauΞενοδοχείο\nΤοποθετημένο σε μικρή απόσταση με τα πόδια από Radon Revital Bad, το ξενοδοχείο διαθέτει γαστρονομικό εστιατόριο.\nLandgasthof Bernauer Hof ΔιαμέρισμαΠανδοχείο\nΠροβολή στο χάρτη3.6 χλμ. από Brandenberg3.6 χλμ. από Κέντρο Πόλης\nΣτην περιοχή Bernau im Schwarzwald αυτό το διαμέρισμα 6 δωματίων αποτελεί την ιδανική βάση για επισκέψεις σε Liftverbund Feldberg.\nFerienwohnung Black In Der Residenz Grafenmatt - #128355 Feldberg Διαμέρισμα\nResidenz Grafenmatt Ξενοδοχείο Feldberg Διαμέρισμα\nFerienwohnung Monika & Erwin Paulus Bernau im SchwarzwaldΔιαμέρισμα\nΠροβολή στο χάρτη5.5 χλμ. από Brandenberg5.5 χλμ. από Κέντρο Πόλης\nFerienwohnung Forest In Der Residenz Grafenmatt - #128354 Feldberg Διαμέρισμα\nFerienwohnung Feldberg SchwarzwaldnestΔιαμέρισμα\nFerienresidenz Grafenmatt, Feldberg Ξενοδοχείο Feldberg Διαμέρισμα\nLounge Foret Noire Direkt An Der Piste - #131489 Διαμέρισμα RinkenΔιαμέρισμα\nFewo Felbergturmblick - #A44061 Διαμέρισμα RinkenΔιαμέρισμα\nΜέσα σε αυτό το διαμέρισμα 47 μ² θα βρείτε μπαλκόνι και οι επισκέπτες θα βρίσκονται κοντά σε Τσάιγκερ.\nResidenz-Grafenmatt-Feldberg-Schwarzwald Διαμέρισμα Feldberg Διαμέρισμα\nAppartment Hirschsprung Haus Elisabeth - A44721 Feldberg Διαμέρισμα\nAppartment Glottertal Haus Elisabeth - A44764 Feldberg Διαμέρισμα\nΔιαμέρισμα απέχει λίγα βήματα από Rotmeer και διαθέτει επίσης ηλεκτρικό βραστήρα, ψυγείο και φούρνο σε κουζίνα.\nAppartment Freiburg Haus Elisabeth - A44766 Feldberg Διαμέρισμα\nAppartment Tannenwipfel Haus Elisabeth - A44834 Feldberg Διαμέρισμα\nFerienwohnung Ella TodtnauΔιαμέρισμα\nΠροβολή στο χάρτη300 μέτρα από Brandenberg300 μέτρα από Κέντρο Πόλης900 μέτρα από Κέντρο πόλης\nLounge Foret Noire Mit Whirlpool Direkt An Der Piste - A45997Διαμέρισμα\nFerienwohnung Auf 1233M Direkt Am FeldbergΔιαμέρισμα\nUrlaub Im Buhlhof Wohnung 3 - #122782 TodtnaubergΔιαμέρισμα\nΜέσα σε αυτό το διαμέρισμα 58 μ² θα βρείτε μπαλκόνι και οι επισκέπτες θα βρίσκονται κοντά σε Pfarrkirche St. Jakobus.\nAlter Kaiserhof Βίλα Bernau im SchwarzwaldΒίλα\nΠροσφέροντας κουζίνα με πλυντήριο πιάτων, φρυγανιέρα και φούρνο, αυτή η βίλα βρίσκεται κοντά σε The Little Folk's Trail.\nLuxus Ferienwohnung Talblick 02 Im Haus Lufeto - Todtnau, Feldberg - #73563Διαμέρισμα\nΠροβολή στο χάρτη1.8 χλμ. από Brandenberg1.8 χλμ. από Κέντρο Πόλης\nΤοποθετημένο σε χιονοδρομική περιοχή κοντά σε Hasenhorn Rodelbahn Todtnau, αυτό το κατάλυμα διαθέτει φούρνο μικροκυμάτων, ηλεκτρικό βραστήρα και φούρνο στη κουζίνα.\nLuxus Ferienwohnung Bergblick 01 Im Haus Lufeto - Todtnau, Feldberg - #73592Διαμέρισμα\nΜε θέα σε πισίνα, το διαμέρισμα βρίσκεται σε χιονοδρομική περιοχή της πόλης Todtnau κοντά σε Kirche St.Johannes Baptist.\nKaufhaus Feldberg Διαμέρισμα RinkenΔιαμέρισμα\nΑυτό το ξενοδοχείο 3 δωματίων κοντά σε Zeller 2 διαθέτει 1 μπάνια, πλήρως εξοπλισμένη κουζίνα και μπαλκόνι.\nHoliday Resort Grafenmatt Feldberg - Dmg101003-CyaΔιαμέρισμα\nΤο ξενοδοχείο βρίσκεται στην πόλη Feldberg (Baden-Wuerttemberg), 20 λεπτά με τα πόδια από Feldsee και διαθέτει 1 υπνοδωμάτια και μικρή κουζίνα.\nHoliday Resort Grafenmatt Feldberg - Dmg101003-DybΔιαμέρισμα\nΑυτό το διαμέρισμα 60 μ² με 2 υπνοδωμάτια προσφέρει άμεση πρόσβαση σε Doppelsesselbahn Seebuck.\nJohn.B Lodge Feldberg Βίλα\nΠροβολή στο χάρτη4.7 χλμ. από Brandenberg4.7 χλμ. από Κέντρο Πόλης\nFeldsee απέχει 1.6 χλμ από αυτή τη βίλα που προσφέρει 4 υπνοδωμάτια και κουζίνα.\nSpechtsboden C4- Hochwertige Ferienwohnung In Todtnauberg- Ski In And Ski Out, Feldberg - #122036Διαμέρισμα\nΠροβολή στο χάρτη2.7 χλμ. από Brandenberg2.7 χλμ. από Κέντρο Πόλης\nUrlaub Im Buhlhof Wohnung 2 - #122780 TodtnaubergΔιαμέρισμα\nFerienwohnung Feldberg - Residenz GrafenmattΔιαμέρισμα\nGastehaus Buhlhof Wohnung 4 - #122836 TodtnaubergΔιαμέρισμα\nGastehaus Buhlhof Todtnauberg Wohnung Nr.5 - #123744Διαμέρισμα\nΔιαμέρισμα απέχει λίγα βήματα από Feldberg και διαθέτει επίσης ηλεκτρικό βραστήρα, πλυντήριο πιάτων και πλυντήριο ρούχων σε κουζίνα.\nFerienwohnungen Panoramablick Bernau im SchwarzwaldΔιαμέρισμα\nFeldberg-Holiday Ξενοδοχείο TodtnauΔιαμέρισμα\nΠροβολή στο χάρτη400 μέτρα από Brandenberg400 μέτρα από Κέντρο Πόλης900 μέτρα από Κέντρο πόλης\nHaus Oehlberg Ξενοδοχείο TodtmoosΔιαμέρισμα\nBibi'S Chalet Ξενοδοχείο TodtmoosΔιαμέρισμα\nResidenz Grafenmatt Feldberg Ξενοδοχείο Feldberg Διαμέρισμα\nFerienwohnung Feldberg SchwarzwaldschickΔιαμέρισμα\nBrandenberg05.12 - 06.12.2020\nAstir Beach Hotel Crete Gouves\nLeros HotelsHotel IosΕνοικιαζομενα Σπιτια ΑρτεμιδαΚαταλυματα Κοινωνικου ΤουρισμουΞενοδοχειο ΠοζαρΕνοικιαζομενα Σπιτια ΠαλληνηAgistri HotelsΞενοδοχεια ΑμπελοκηποιΕνοικιαζομενα Σπιτια ΕλευσιναΑγκιστρι Ξενοδοχεια


ΜΕΓΑΣ ΑΛΕΞΑΝΔΡΟΣ: Οι Κύπριοι στηρίζουν το ευρώ, αλλά δεν εμπιστεύονται την ΕΕ\nΣε σχέση με την υποστήριξη προς το ευρώ, σύμφωνα με το Ευρωβαρόμετρο,αυτή είναι η υψηλότερη βαθμολογία από την άνοιξη του 2004. Αντίθετα, μόλις ένας στους πέντε ερωτηθέντες είναι αντίθετοι (21%, -1) προς το κοινό νόμισμα.\nΣυνολικά, στην Ευρωπαϊκή Ένωση περισσότεροι από έξι στους δέκα Ευρωπαίους είναι υπέρ μιας Ευρωπαϊκής Οικονομικής και Νομισματικής Ένωσης με ένα ενιαίο νόμισμα, το ευρώ (με 61%, +1 εκατοστιαίες μονάδες). `Επειτα από μια τρίτη συνεχή αύξηση (από 55% την άνοιξη του 2016 στο 61%), η στήριξη για το ευρώ κατέγραψε το ανώτατο επίπεδό της από την άνοιξη του 2009. Αντίθετα, μόλις το ένα τρίτο των Ευρωπαίων είναι πια ενάντια στην Ευρωπαϊκή Οικονομική και Νομισματική Ένωση, το νόμισμα και το ευρώ με 33% ( -1).\nΕπιπλέον η πλειονότητα των ερωτηθέντων είναι υπέρ της "Ευρωπαϊκής Οικονομικής και Νομισματικής Ένωσης με ένα ενιαίο νόμισμα, το ευρώ" σε 21 κράτη μέλη (μείωση από τα 22 την άνοιξη του 2017), με επικεφαλής τη Σλοβενία (85%), την Ιρλανδία και την Εσθονία (από 84%). Τουλάχιστον οκτώ στους δέκα ερωτηθέντες υποστηρίζουν το ευρώ στην Ισπανία (82%), τη Γερμανία (81%), το Βέλγιο (81%) και τη Σλοβακία (80%). Η στήριξη, αν και εξακολουθεί να κυριαρχεί, είναι λιγότερο διαδεδομένη στη Ρουμανία και την Ουγγαρία (από 57%) και στην Ιταλία (59%). Σε 7 χώρες, που βρίσκονται εκτός της ζώνης του ευρώ, η πλειοψηφία των ερωτηθέντων υποστηρίζει ότι είναι εναντίον του ευρώ: Τσεχική Δημοκρατία (73% κατά ), Σουηδία (71%), Δανία (63% %), Πολωνία (57%), Κροατία (52%) και Βουλγαρία (50%).\nΑπό την άνοιξη του 2017, η στήριξη για το ευρώ έχει αυξηθεί σε 16 κράτη μέλη, και συγκεκριμένα στο μεγαλύτερο βαθμό στο Ηνωμένο Βασίλειο (30%, +7 ποσοστιαίες μονάδες), την Κύπρο (67%, +7) και την Ισπανία (82% +7). Έχει μειωθεί σε οκτώ χώρες, με πλέον αξιοσημείωτες το Λουξεμβούργο (που έπεσε στο 77%, -8) και την Κροατία (43%, -8), και παραμένει αμετάβλητο σε τέσσερις. Ως εκ τούτου, στην Κροατία η πλειοψηφία του πληθυσμού είναι τώρα εναντίον του ευρώ, ενώ το αντίθετο συνέβαινε την άνοιξη του 2017.\nΣύμφωνα με το Ευρωβαρόμετρο, επτά στους δέκα Ευρωπαίους θεωρούν ότι είναι πολίτες της ΕΕ (70%, +2 ποσοστιαίες μονάδες από την άνοιξη του 2017). Αυτή είναι η πρώτη φορά από την άνοιξη του 2010 που ο δείκτης αυτός έχει φθάσει το όριο του 70%.\nΤην άνοιξη του 2017, η πλειοψηφία των ερωτηθέντων θεωρούσε ότι είναι πολίτες της ΕΕ σε 27 κράτη μέλη, με τις υψηλότερες βαθμολογίες στο Λουξεμβούργο (90%), στην Ισπανία (88%) και στη Μάλτα (85%). Τα ποσοστά είναι επίσης πάνω από 80% στη Γερμανία (82%), την Πορτογαλία, τη Φινλανδία και την Ιρλανδία (81% και στις τρεις χώρες). Στην Κύπρο, το αντίστοιχο ποσοστό είναι 69%.\nΤο συναίσθημα του να είναι κανείς Ευρωπαίος πολίτης είναι λιγότερο διαδεδομένο στην Ιταλία (54%), το Ηνωμένο Βασίλειο (55%), την Τσεχική Δημοκρατία (56%) και τη Βουλγαρία (56%).\nΌπως και την άνοιξη του 2017, η Ελλάδα είναι η μόνη χώρα όπου η πλειοψηφία των ερωτηθέντων θεωρεί ότι δεν είναι πολίτες της ΕΕ (52% "όχι", έναντι 48% "ναι").\nΑπό την άνοιξη του 2017, το αίσθημα της ιθαγένειας της ΕΕ έχει αυξηθεί σε 14 κράτη μέλη, με την πιο θεματική αύξηση να σημειώνεται στην Ισπανία (88%, + 13 ποσοστιαίες μονάδες). Παραμένει αμετάβλητο σε έξι χώρες και μειώθηκε σε οκτώ, αλλά όχι περισσότερο από τρεις ποσοστιαίες μονάδες.\nΑκόμη, σύμφωνα με το Ευρωβαρόμετρο, η πλειονότητα των ερωτηθέντων έχει θετική εικόνα για την ΕΕ σε 14 χώρες (μείωση από 15 την άνοιξη του 2017), αρχής γενομένης από την Ιρλανδία (59%), τη Βουλγαρία και το Λουξεμβούργου (από 57%).\nΤην άνοιξη του 2017, οι ισότιμες αναλογίες του πληθυσμού έβλεπαν την ΕΕ θετικά ή ουδέτερα στη Μάλτα (45% «θετικές» και 45% «ουδέτερες»). Αυτό ισχύει και για τη Λιθουανία (46% "θετικό" και 46% "ουδέτερο") και τις Κάτω Χώρες (39% "θετικοί" και 39% "ουδέτεροι"). Σε δέκα κράτη μέλη (αμετάβλητα από την άνοιξη του 2017), η πλειοψηφία του πληθυσμού έχει πρωτίστως ουδέτερη εικόνα της ΕΕ, με τις υψηλότερες βαθμολογίες στη Λετονία (52%), στην Κροατία (50%) και στην Εσθονία (49%).\nΗ Ελλάδα παραμένει η μόνη χώρα στην οποία η πλειονότητα των ερωτηθέντων έχει κατά κύριο λόγο αρνητική εικόνα της ΕΕ (43%).\nΤο ποσοστό των ερωτηθέντων με μια θετική εικόνα της ΕΕ έχει κερδίσει έδαφος σε 12 χώρες της ΕΕ από την άνοιξη του 2017, με τη μεγαλύτερη αύξηση να σημειώνεται στην Ουγγαρία (43%, +7 ποσοστιαίες μονάδες) και στην Κύπρο (35%, +7).\nΑντιστρόφως, μειώθηκε σε 11 χώρες, ιδίως στη Λιθουανία (46%, -5) και την Κροατία (31%, -5) και παραμένει αμετάβλητη σε πέντε κράτη μέλη (Λουξεμβούργο, Πολωνία, Γερμανία, Μάλτα και Εσθονία).\nΕπιπλέον, κατά το Ευρωβαρόμετρο, η πλειοψηφία του πληθυσμού είναι αισιόδοξη για το μέλλον της Ευρωπαϊκής Ένωσης σε όλα τα κράτη μέλη, πλην δύο κρατών μελών (από τα 24 την άνοιξη του 2017). Η Ελλάδα (60% "απαισιόδοξη" έναντι 37% "αισιόδοξη") και το Ηνωμένο Βασίλειο (48% έναντι 44%) είναι οι μοναδικές εξαιρέσεις.\nΗ αισιοδοξία για το μέλλον της ΕΕ είναι πιο έντονη στην Ιρλανδία (80%), στο Λουξεμβούργο (72%) και στη Μάλτα (70%). Στο άλλο άκρο της κλίμακας, η αισιοδοξία είναι λιγότερο διαδεδομένη στη Γαλλία (49%) και στην Ιταλία (50%).\nΣε σύγκριση με την άνοιξη του 2017, η αισιοδοξία για το μέλλον της ΕΕ έχει κερδίσει έδαφος σε 18 κράτη μέλη, με τη μεγαλύτερη αύξηση να σημειώνεται στην Κύπρο (53%, +10%), την Ουγγαρία (58%, +9) και την Ελλάδα (37%, +8). Αντιστρόφως, μειώθηκε σε δέκα χώρες, και ιδίως στη Γαλλία (49%, -6 μετά από +14 μεταξύ φθινοπώρου 2016 και άνοιξης 2017) και στην Κροατία (56%, -5). Η πλειοψηφία των ερωτηθέντων πιστεύει ότι η ΕΕ έχει αυξηθεί (18, έναντι 15 την άνοιξη του 2017), παρά την ελαφρά μείωση της εμπιστοσύνης σε επίπεδο ΕΕ από την άνοιξη του 2017.\nΗ πλειονότητα των ερωτηθέντων τείνει να μην εμπιστεύεται την ΕΕ σε δέκα χώρες, με την πλέον εντυπωσιακή περίπτωση να είναι αυτή της Ελλάδας (74%). Ακολουθούν το Ηνωμένο Βασίλειο (59%), η Γαλλία, η Τσεχία και η Κύπρος.\nΑπό την άνοιξη του 2017, η εμπιστοσύνη στην ΕΕ έχει κερδίσει έδαφος σε δέκα χώρες, με τη μεγαλύτερη αύξηση να σημειώνεται στο Βέλγιο (53%, +7 εκατοστιαίες μονάδες), τη Σλοβακία (48%, +5) και την Τσεχική Δημοκρατία (35% +5).\nΑντιστρόφως, η εμπιστοσύνη χάθηκε σε 17 κράτη μέλη, όπως στη Γαλλία (33%, -8, μετά από αύξηση 15 μονάδων από το φθινόπωρο του 2016 έως την άνοιξη του 2017) και την Κροατία (39%, -8) και παραμένει αμετάβλητη στη Γερμανία 47%).\nΣε σχέση με την άνοιξη του 2017, το 40% των Ευρωπαίων έχει πλέον μια θετική εικόνα για την ΕΕ, το 37% έχει ουδέτερη εικόνα, ενώ το ποσοστό των Ευρωπαίων που έχουν αρνητική εικόνα για την ΕΕ παραμένει αμετάβλητο στο 21%.


Cogito ergo sum: ΟΠΑΠ: Η μεθόδευση του ξεπουλήματος (8)\nΑς αλλάξουμε κλίμα κι ας γυρίσουμε λίγο πίσω στον χρόνο, κάπου στα τέλη τής προηγούμενης χιλιετίας. Στο "Φαληρικό Δέλτα", εκεί όπου σήμερα βρίσκεται το Κέντρο Πολιτισμού του Ιδρύματος "Σταύρος Νιάρχος", βρίσκεται ο ιππόδρομος, ένα από τα σημεία αναφοράς τής κοσμικής ζωής των αθηναίων κατά τον περασμένο αιώνα. Το ιπποδρομιακό στοίχημα διαχειρίζεται ο κρατικός Οργανισμός Διεξαγωγής Ιπποδρομιών Ελλάδος (ΟΔΙΕ), ένας ακόμη εξαιρετικά κερδοφόρος οργανισμός τού δημοσίου. Όχι για πολύ ακόμη, δυστυχώς.\nΤο 1999 και με πρόσχημα τους Ολυμπιακούς Αγώνες, η κυβέρνηση Σημίτη αποφασίζει να μην εκσυγχρονίσει τις εγκαταστάσεις τού Φαλήρου αλλά να διατάξει τον ΟΔΙΕ να μετεγκαταστήσει τον ιππόδρομο στο Μαρκόπουλο, κάπου στην μέση του πουθενά, αγνοώντας τις έντονες διαμαρτυρίες των φιλίππων. Όσο κι αν ακούγεται περίεργο στα αφτιά των άσχετων, ο ιππόδρομος στο Δέλτα είχε κίνηση όχι μόνο τις ώρες των αγώνων αλλά όλη μέρα, κάτι που δεν θα γινόταν στις απομακρυσμένες εγκαταστάσεις που σχεδιάζονταν στο Μαρκόπουλο (*).\nΤο Φαληρικό Δέλτα και η λεωφόρος Συγγρού σε φωτογραφία του 1960. Αριστερά ο ιππόδρομος.\nΓια να καλύψει το κόστος τόσο των νέων εγκαταστάσεων όσο και των αναγκαίων απαλλοτριώσεων, ο ΟΔΙΕ αναγκάζεται να πάρει δάνειο από την Royal Bank of Scotland και την ABN-Amro Bank, ύψους 210 εκατ. ευρώ (45% πάνω από τα 49 δισ. δραχμών, που είχε υπολογίσει ο υφυπουργός αθλητισμού Γιώργος Φλωρίδης), 80 για απαλλοτριώσεις και 130 για κατασκευές. Τελικά, το νέο Ιπποδρομιακό Κέντρο ολοκληρώθηκε και έγινε ένα από τα πλέον σύγχρονα όλης της Ευρώπης αλλά το κόστος τού δανείου, σε συνδυασμό με τα μειωμένα έσοδα, κατέστησε σύντομα τον ΟΔΙΕ προβληματικό. Ο ετήσιος τζίρος πέφτει από τα 260 εκατ. στα 75 εκατ. ευρώ και αντί για κέρδη σωρεύονται ζημίες. Το δημόσιο αναγκάζεται να ενισχύει τον οργανισμό με 20 εκατ. ετησίως ενώ, παράλληλα, οι θέσεις εργασίας μειώνονται κατά 40%.\nΟι ενισχύσεις που δόθηκαν στον ΟΔΙΕ για να καλύψει τις δανειακές του υποχρεώσεις, μπήκαν στο μικροσκόπιο της Ευρωπαϊκής Ένωσης, η οποία τον Φεβρουάριο του 2012 πέταξε την βόμβα: αν ο οργανισμός είναι προβληματικός, πρέπει να κλείσει. Έτσι, στις αρχές τού 2013, η κυβέρνηση Σαμαρά αποφάσισε την ιδιωτικοποίηση του ιπποδρομιακού στοιχήματος και προκήρυξε τον σχετικό διαγωνισμό.\nΕνδιαφέρον εκδήλωσαν δυο κοινοπραξίες. Από την μια, εκείνη της γαλλικής Pari Mutuel Urbain (PMU - η μεγαλύτερη εταιρεία ιπποδρομιακού στοιχήματος στον κόσμο) με την νοτιοαφρικανική Phumelela και, από την άλλη, εκείνη της γνωστής μας Intralot με την αργεντίνικη Hipódromo Argentino de Palermo (**). Σύντομα, όμως, η PMU αποσύρθηκε, διαφωνώντας με το ύψος τού ενοικίου που ζητούσε το ΤΑΙΠΕΔ για τις υπερσύγχρονες εγκαταστάσεις τού Μαρκόπουλου. Ο δρόμος, πλέον, ήταν ανοιχτός για τον Σωκράτη Κόκκαλη και την Intralot.\nΟ ΟΠΑΠ δεν είχε κανένα λόγο να είναι ευχαριστημένος. Δεν έφτανε που του είχαν φορέσει την Intralot ως τεχνολογικό προμηθευτή μέχρι το 2018, τώρα θα την έκαναν και ανταγωνιστή του στον τζόγο, σπάζοντας το μονοπώλιό του; Βέβαια, το ιπποδρομιακό στοίχημα είναι αμελητέο ως τζίρος στο σύνολο του τζόγου αλλά διαθέτει 450 πρακτορεία σε όλη την χώρα, από τα οποία τα 50 είναι καθαρά δικά του και τα άλλα 400 συστεγάζονται σε πρακτορεία του ΟΠΑΠ. Ο νέος ιδιοκτήτης θα μπορούσε να ανοίξει κι άλλα δικά του πρακτορεία, απαγορεύοντας ταυτόχρονα την συστέγαση με τον ΟΠΑΠ. Έτσι, θα στηνόταν μια ολόκληρη δομή, έτοιμη να υποδεχτεί και άλλες μορφές τζόγου, πέραν των ιπποδρομιακών στοιχημάτων. Ο Μελισσανίδης έχει κάθε λόγο να εντείνει την κόντρα με τον Κόκκαλη.\nΗ Intralot καταθέτει προσφορά 2,75 εκατ. ευρώ για την άδεια διεξαγωγής τού στοιχήματος και άλλα 2,5 εκατ. ετησίως ως ενοίκιο για τις εγκαταστάσεις. Το ΤΑΙΠΕΔ ζητάει βελτιωμένη προσφορά, αφού εκτιμάει ότι το μηνιαίο ενοίκιο πρέπει να κυμαίνεται γύρω στα 500 χιλιάρικα. Η Intralot ανεβάζει την προσφορά της στα 12 εκατ. ευρώ αλλά θέλει να συναρτήσει το ενοίκιο με την πορεία των κερδών της από το στοίχημα. Το συμβούλιο εμπειρογνωμόνων τού ΤΑΙΠΕΔ κρίνει το τελικό τίμημα ως χαμηλό και η διοίκηση του υπερταμείου αναγκάζεται να κηρύξει τον διαγωνισμό άγονο και να προκηρύξει νέο.\nΜπορεί ο Κόκκαλης να βγάζει καπνούς από τα αφτιά αλλά οι άνθρωποι του ΤΑΙΠΕΔ δεν μπορούν να κάνουν διαφορετικά αν δεν θέλουν να πάνε φυλακή. Στα χέρια τους έχουν μια εγγυητική επιστολή ενός άλλου ενδιαφερομένου, ο οποίος προσφέρει μίνιμουμ 40 εκατ. ευρώ για να του ανατεθεί το ιποοδρομιακό στοίχημα! Ο ενδιαφερόμενος είναι μια κοινοπραξία μεταξύ ενός fund της BC Partners (την θυμάστε μεταξύ των οκτώ υποψηφίων για τον ΟΠΑΠ;) και της εταιρείας επανδύσεων OPAP Investments, προφανέστατα θυγατρικής τού ΟΠΑΠ. Βέβαια, η νέα προσφορά είναι ξεκάθαρα εκτός διαδικασίας και εξώφθαλμα εκπρόθεσμη αλλά ποιός παίρνει την ευθύνη να αποδεχτεί την πώληση ενός προϊόντος προς 12 εκατομμύρια, όταν υπάρχει κάποιος που προσφέρει 40 για το ίδιο προϊόν;\nΟ νέος διαγωνισμός λήγει στις 19 Σεπτεμβρίου 2014 και η προσφορά τής κοινοπραξίας OPAP Investments - Global Family Partners γίνεται δεκτή. Η Intralot αντιδρά, προσφεύγοντας τόσο στην Επιτροπή Ανταγωνισμού αλλά και στην Ευρωπαϊκή Ένωση. Δυστυχώς για τον Κόκκαλη, όμως, η πρώτη εγκρίνει την πώληση και η δεύτερη δεν φέρνει αντίρρηση. Την τελική συμφωνία δεν θα αμφισβητήσει ούτε η νέα, αριστερή κυβέρνηση της χώρας. Έτσι, τον Οκτώβριο του 2015, η θυγατρική εταιρεία του ΟΠΑΠ "Ιπποδρομίες Α.Ε." αποκτά το μονοπωλιακό δικαίωμα διοργάνωσης και διεξαγωγής ιπποδρομιακού στοιχήματος και ιπποδρομιών στην Ελλάδα. Το σύνολο του πάλαι ποτέ κρατικού τζόγου (προπό, στοίχημα, τυχερά παιχνίδια, ιππόδρομος, λαχεία) έχει περάσει πλέον στα χέρια των ιδιοκτητών του ιδιωτικού ΟΠΑΠ.\nΤο Ιπποδρόμιο Αθηνών στο Μαρκόπουλο, στην "μέση του πουθενά" (2009)\nΠριν κλείσουμε, το καθιερωμένο μας κερασάκι. Η Φίλιππος Ένωσις της Ελλάδος (Νομικό Πρόσωπο Δημοσίου Δικαίου, εποπτευόμενο από το υπουργείο πολιτισμού) υποδέχθηκε με ενθουσιασμό την ανάληψη των ιπποδρομιών από τον ΟΠΑΠ. Μετά την συμφωνία, σε εκδήλωση στην οποία οι εκπρόσωποι της "Ιπποδρομίες Α.Ε." παρουσίασαν τη στρατηγική της εταιρίας, ο πρόεδρος της ΦΕΕ είπε στον χαιρετισμό του: "Έρχονται τώρα καλύτερες μέρες. Η ελπίδα, η οποία είχε χαθεί, επανήλθε στον χώρο του ιπποδρόμου. Και ο πρόεδρος του ΟΠΑΠ κύριος Ziegler και όλα τα μέλη που αποτελούν τις ελληνικές Ιπποδρομίες μέχρι στιγμής έχουν δείξει ότι ενδιαφέρονται για τον ελληνικό Ιππόδρομο, ενδιαφέρονται για τις ελληνικές Ιπποδρομίες και όλοι μαζί εμείς θα είμαστε δίπλα τους να τους βοηθήσουμε".\nΛεπτομέρεια: Πρόεδρος της ΦΕΕ ήταν τότε (και μέχρι την 12/12/2017) ο "καπετάνιος" Γιώργος Βαρδινογιάννης.\n(*) Πολλοί παίκτες του ιπποδρομιακού στοιχήματος κατέβαιναν από το πρωί στον ιππόδρομο, για να κουβεντιάσουν μεταξύ τους αλλά και για να παρακολουθήσουν τις προπονήσεις των αλόγων στα οποία ενδιαφέρονταν να στοιχηματίσουν. Π.χ., οι "πεταλάδες" αρέσκονταν στο να εντοπίζουν ποιο άλογο φορούσε καινούργια πέταλα, θεωρώντας κάτι τέτοιο ως ένδειξη ότι το απόγευμα αυτό το άλογο θα "χτύπαγε" την κούρσα.\n(**) Η Intralot έχει από χρόνια ανοίξει δουλειές με την Αργεντινή: "Intralot expands in the large argentinean lottery market through a significant acquisition", 14/1/2017


ΣΤΙΣ ΒΟΥΚΟΛΙΕΣ | Χανιώτικα Νέα\n25 Ιανουαρίου, 2010 7:59 πμ\nΜε πολλές ευχές για καλή σταδιοδρομία στις σπουδές τους και για ακόμα περισσότερες επιτυχίες στον χώρο του αθλητισμού η κοινωνία των Βουκολιών τίμησε σε εκδήλωση που πραγματοποίησε χθες το απόγευμα έντεκα εισαχθέντες στην Τριτοβάθμια Εκπαίδευση και σαράντα δύο (42) αθλητές που διακρίθηκαν και όλοι είχαν καταγωγή από την περιοχή.\nΤην εκδήλωση πραγματοποίησε ο Σύλλογος Γυναικών Βουκολιών “Η Μέριμνα”, ο Δήμος Βουκολιών και η Κοινωφελής Επιχείρηση του Δήμου. Η αίθουσα του Συλλόγου Γυναικών αποδείχθηκε πολύ μικρή καθώς κατακλύσθηκε από δεκάδες νέα παιδιά, τους γονείς και κατοίκους της περιοχής.\n“Αυτήν την εκδήλωση την κάνουμε κάθε χρόνο ώστε να κόψουμε την πίτα μας και να βραβεύσουμε τα παιδιά μας. Στόχος της εκδήλωσης είναι να μαζευτούμε όλοι οι χωριανοί, να πούμε δυο κουβέντες και να περάσουμε καλά”, ανέφερε η κα Αθηνά Βεριβάκη, πρόεδρος του Συλλόγου Γυναικών. Την εκδήλωση χαιρέτησε ο μητροπολίτης Κισάμου και Σελίνου Αμφιλόχιος, ο οποίος και προσέφερε σε κάθε παιδί μια Καινή Διαθήκη, εικόνα και προσευχητάριο. “Θέλω να ευχαριστήσω την τοπική κοινωνία των Βουκολιών για αυτή τη συνεργασία που είχαμε και τον Σύλλογο Γυναικών. Και βέβαια να υποσχεθούμε όλοι ότι θα πρέπει να συνεχίσουμε όλοι και κυρίως οι σύλλογοι να πραγματοποιούμε τέτοιες εκδηλώσεις”, υπογράμμισε ο δήμαρχος Βουκολιών κ. Ν. Μπομπολάκης. Ακολούθησαν χαιρετισμοί από τους βουλευτές Ε. Δαμιανάκη και Μ. Σκουλάκη, από τον δήμαρχο Κολυμπαρίου κ. Πολυχρονίδη, τον πρόεδρο του Δ.Σ. Καντάνου κ. Γεωργιακάκη, τον νομαρχιακό σύμβουλο κ. Κονταξάκη, εκ μέρους του γραφείου Πρωτοβάθμιας Εκπαίδευσης ο κ. Γουμενάκης, η διευθύντρια του Λυκείου κα Τσουρή, του Γυμνασίου κ. Κορκακάκης, του Δημοτικού κ. Γιακουμάκης και των τεχνικών σχολών του ΟΑΕΔ κ. Σταματάκης. Ακολούθησε η προσφορά παραδοσιακού κεράσματος.


OAKLEY USA Flag Lens Cleaning Kit σετ Καθαρισμού Φακών 101-008-001 (ΜΟΛΩΝ ΛΑΒΕ) | Opto-vision.gr Παπαευθυμίου\nΚωδικός: OAKLEY USA Flag Lens Cleaning Kit\nOAKLEY USA Flag Lens Cleaning Kit.\nΤο απόλυτο σετ καθαρισμού της oakley για τα γυαλιά σας, με το τύπωμα “ΜΟΛΩΝ ΛΑΒΕ” στο πανάκι.\nOakley Lens Cleaning Kit σετ Καθαρισμού Φακών/Γυαλιών Σπρει.\nΤο OAKLEY USA Flag Lens Cleaning Kit αντιστατικό σπρέι μας παρέχει ξεκάθαρη όραση υψηλής διαπερατότητας χάρη στην προστατευτική επίστρωση που δημιουργείτε από το σπρει είναι κατάλληλο για όλους τους τύπους φακών επιστρωμένους και μη.\nΤο OAKLEY USA Flag Lens Cleaning Kit σετ Καθαρισμού Φακών καθαριστικό αντιστατικό σπρέι γυαλιών είναι ένα σπρέι για να έχετε πάντα φακούς σαν αόρατους, με εύκολη χρήση και γρήγορη δράση με την εγγύηση της Oakley.\nΟδηγίες Χρήσης Καθαριστικού Spray Γυαλιών Oakley:\n1. Καθαρίστε το φακό με τη θήκη υφάσματος microfiber που παρέχεται με τα γυαλιά σας\n2. Ξεκάστε με το αντιστατικό καθαριστικό σπρέι μόνο σε όλη επιφάνεια του φακού.\n3. Απλώστε το καθαριστικό ομοιόμορφα σε όλο το μήκος και το πλάτος στους φακούς με καθαρές άκρες δακτύλου.\n4. Αμέσως σκουπίστε το φακό με το πανί μικροϊνών της oakley.\nΜη χρησιμοποιείτε υφάσματα με βάση το χαρτί, λειαντικά καθαριστικά ή διαλύτες όπως αμμωνία.\nΑυτά μπορεί να γρατζουνίσουν ή να αποδυναμώσουν τον φακό. Εάν ο φακός είναι γρατσουνισμένος ή σπασμένος, αντικαταστήστε τον φακό.


Πώς να ανοίξετε ένα κατάστημα καπνού\nΕάν σκοπεύετε να ξεκινήσετε ένα κατάστημα καπνού σύντομα ή στο μέλλον, υπάρχουν πολλές σκέψεις που πρέπει να κάνετε πρώτα. Ένα κατάστημα καπνού δεν μοιάζει με τους περισσότερους άλλους τύπους επιχειρήσεων: Πουλάει προϊόντα με περιορισμό ηλικίας και πρέπει να συμμορφώνεται με πρόσθετες απαιτήσεις άδειας και άδειας που πολλά άλλα καταστήματα - όπως καταστήματα ρούχων και καταστήματα χόμπι - δεν έχουν να κάνουν. Οι συγκεκριμένες απαιτήσεις άδειας που πρέπει να συμμορφώνεστε εξαρτώνται από μερικούς παράγοντες, όπως η πόλη και η πολιτεία σας και τα συγκεκριμένα προϊόντα που σκοπεύετε να πουλήσετε.\nΒήμα 1: Δημιουργία προϋπολογισμού και επιχειρηματικού σχεδίου\nΤο πρώτο βήμα για την έναρξη κάθε είδους επιχείρησης είναι η δημιουργία ενός επιχειρηματικού σχεδίου. Το επιχειρηματικό σας σχέδιο πρέπει να περιλαμβάνει τα εξής:\nΠοιος θα ηγηθεί της επιχείρησής σας\nΠώς θα λειτουργήσει η επιχείρηση\nΗ στρατηγική μάρκετινγκ της επιχείρησης\nΠροβλεπόμενα έσοδα και έξοδα της επιχείρησης\nΑνάλυση της αγοράς-στόχου της επιχείρησης\nΟ προϋπολογισμός της επιχείρησης\nΤα προϊόντα και οι υπηρεσίες που θα παρέχει η επιχείρηση.\nΣε αυτές τις ενότητες, σημειώστε λεπτομέρειες όπως ποιοι προμηθευτές θα χρησιμοποιήσετε και πώς θα χρηματοδοτήσετε την επιχείρηση. Θα εξασφαλίσετε ένα δάνειο μικρών επιχειρήσεων; Έχετε διαθέσιμα μετρητά για τη χρηματοδότηση ορισμένων πτυχών της επιχείρησης; Αυτές είναι σημαντικές λεπτομέρειες που πρέπει να αποτελούν μέρος του επιχειρηματικού σας σχεδίου.\nΒήμα 2: Προσδιορίστε τις άδειες που χρειάζεστε\nΕάν σκοπεύετε να πουλήσετε προϊόντα καπνού, ανεξάρτητα από το αν είστε επίσημο κατάστημα καπνού ή απλώς ένα παντοπωλείο που πουλά τσιγάρα, θα χρειαστείτε μια ειδική άδεια πώλησης καπνού από την πόλη ή την πολιτεία σας. Ποιες άδειες χρειάζεστε εξαρτάται από το πού σκοπεύετε να ανοίξετε το κατάστημα. Για παράδειγμα, ένας επιχειρηματίας που επιθυμεί να ξεκινήσει ένα κατάστημα καπνού στη Νέα Υόρκη πρέπει να αποκτήσει άδεια NYC Tobacco Retail Dealer από το Υπουργείο Υποθέσεων Καταναλωτή της Νέας Υόρκης.\nΤο ίδιο ισχύει εάν σκοπεύετε να ανοίξετε ένα ιατρείο κάνναβης. Στην πραγματικότητα, πιθανότατα θα αντιμετωπίσετε πιο αυστηρές απαιτήσεις αδειοδότησης για τη νόμιμη λειτουργία ενός ιατρείου κάνναβης παρά για την έναρξη καπνού. Βρείτε τις απαιτήσεις για υποψήφιους εμπόρους κάνναβης από το εμπορικό τμήμα της πολιτείας σας. Μπορεί να υπάρχουν διαφορετικές απαιτήσεις για ιατρικά ιατρεία σε αντίθεση με τα ιατρεία που είναι ανοιχτά σε όλους τους ενήλικες καταναλωτές.\nΠολλές πόλεις και πολιτείες ρυθμίζουν επίσης την πώληση ηλεκτρονικών τσιγάρων και υγρής νικοτίνης, γνωστά συλλογικά ως «vapes». Βρείτε τις οδηγίες της πόλης και της πολιτείας σας για τις λιανικές πωλήσεις vape στους αντίστοιχους ιστότοπους του τμήματος εμπορίου, επειδή οι απαιτήσεις που επιβάλλονται στα καταστήματα vape ενδέχεται να διαφέρουν από αυτές που επιβάλλονται στα καταστήματα καπνού.\nΒήμα 3: Δημιουργία και εγγραφή ονόματος\nΜόλις έχετε ένα επιχειρηματικό σχέδιο και κατανοήσετε τις άδειες που πρέπει να έχετε, το επόμενο βήμα είναι η εγγραφή της επιχείρησης. Προσδιορίστε ποιος τύπος ενσωμάτωσης, όπως εταιρεία περιορισμένης ευθύνης ή εταιρική σχέση, έχει τη μεγαλύτερη σημασία για το κατάστημα καπνού σας.\nΘα πρέπει να εγγράψετε την επιχείρησή σας στην πολιτεία σας και στην υπηρεσία εσωτερικού εισοδήματος. Λάβετε υπόψη ότι παρόλο που πρέπει να γνωρίζετε ποιες άδειες θα πρέπει να ξεκινήσετε ένα ανοιχτό κατάστημα καπνού σε αυτό το σημείο, στις περισσότερες περιπτώσεις δεν μπορείτε να λάβετε αυτές τις άδειες έως ότου έχετε καταχωρισμένη επιχείρηση. Μόλις έχετε έγκυρα έγγραφα ενσωμάτωσης και έναν ομοσπονδιακό αριθμό αναγνώρισης εργοδότη, μπορείτε να λάβετε τις άδειες που χρειάζεστε.\nΒήμα 4: Βρείτε την ιδανική τοποθεσία\nΤο επόμενο βήμα είναι να βρείτε τη σωστή τοποθεσία για το καπνό σας. Λάβετε υπόψη ότι εξαιτίας των προϊόντων που θα πουλήσετε, το κατάστημά σας πιθανότατα θα αντιμετωπίσει απότομους περιορισμούς ζωνών από άλλους τύπους λιανοπωλητών. Αυτοί οι περιορισμοί μπορεί να καθορίζονται από την πόλη ή την πολιτεία. Για παράδειγμα, ορισμένες πόλεις περιορίζουν τη λειτουργία των καταστημάτων καπνού και ατμών σε απόσταση 300 μέτρων από το σχολείο και 500 μέτρων το ένα από το άλλο.\nΠέρα από την εύρεση μιας τοποθεσίας όπου επιτρέπεται να ανοίξετε, πρέπει να βρείτε μια τοποθεσία που είναι κατάλληλη για το πελατολόγιό σας. Ένα πολυτελές κατάστημα πούρων μπορεί να τα πάει καλά σε μια μοντέρνα περιοχή στο κέντρο της πόλης ή σε ένα ακίνητο μικτής χρήσης, ενώ ένα κατάστημα καπνού μεσαίας κατηγορίας που πωλεί επίσης καφέ και εφημερίδες θα ήταν πιθανώς πιο επιτυχημένο στα περίχωρα μιας κατοικημένης περιοχής.\nΒήμα 5: Πρόσληψη έμπειρου προσωπικού\nΌταν ξεκινάτε ένα κατάστημα καπνού, ο χειρισμός όλων σας από μόνος του είναι εξαιρετικά δύσκολος. Προσλάβετε ένα πεπειραμένο, φιλικό προσωπικό για να σας βοηθήσει να διαχειριστείτε το κατάστημα και να κάνετε την εμπειρία αγοράς πιο ευχάριστη για τους πελάτες.\nΒήμα 6: Διακοπή του καπνού σας\nΔεν μπορείτε να περιμένετε να κερδίσετε χρήματα απλά ανοίγοντας το κατάστημα τσιγάρων σας. Οι πιθανοί καταναλωτές πρέπει να γνωρίζουν για το πρόσφατα ανοιχτό κατάστημα καπνού σας και η δουλειά σας ως ιδιοκτήτης είναι να τους ενημερώσετε μέσω του αποτελεσματικού μάρκετινγκ.\nΜερικές στρατηγικές μάρκετινγκ που θα μπορούσαν να λειτουργήσουν για εσάς περιλαμβάνουν:\nΚουπόνια σε τοπικές εφημερίδες\nΒήμα 7: Μετακίνηση και άνοιγμα\nΜόλις έχετε όλα στη διάθεσή σας για να δημιουργήσετε ένα λειτουργικό, ανοιχτό κατάστημα καπνού, είστε έτοιμοι να ξεκινήσετε. Διαδώστε την είδηση σχετικά με το πρόσφατα ανοιχτό κατάστημα τσιγάρων σας στα μέσα κοινωνικής δικτύωσης, στα μέσα εκτύπωσης και μέσω οποιωνδήποτε άλλων καναλιών γνωρίζετε ότι θα φτάσει στους πελάτες-στόχους σας.


57ο ΦΚΘ : Ξεχωριστό αφιέρωμα για τους ρόλους της γυναίκας στη ζωή και στο σινεμά | ArtPress\nby artpress on Νοέμβριος 2, 2016\nΤι γνωρίζουμε για τις γυναίκες; Πολλά, ή ίσως και τίποτα. Οι ρόλοι της γυναίκας, άλλωστε, υπήρξαν πάντοτε πολλαπλοί, τόσο στην αληθινή ζωή όσο και στο σινεμά. Το 57ο Φεστιβάλ Κινηματογράφου Θεσσαλονίκης (3-13 Νοεμβρίου) επιχειρεί να τους προσεγγίσει μέσα από ένα ξεχωριστό αφιέρωμα με τίτλο «2 ή 3 πράγματα που ξέρω γι’ αυτήν», εμπνευσμένο από την αξέχαστη ταινία του Ζαν Λικ Γκοντάρ.\nΓιος σου δεν είμαι, της Άννα Μουιλαέρτ\nΜητέρα, της Κάντρι Κέουσαρ\nΚάποιες γυναίκες, της Κέλι Ράιχαρτ\nΛάιλα Μ, της Μάικε ντε Γιονγκ\nΜέχρι να νυχτώσει , της Ανότσα Σουιτσακόρνπονγκ


Και στο βόλεϊ ο πρώτος τίτλος πήγε στον Ολυμπιακό! | Mikrometoxos.gr\nΑπόλυτος κυρίαρχος του θεσμού του Λιγκ Καπ είναι ο Ολυμπιακός!\nΜε επίδειξη δύναμης κόντρα στον Εθνικό Αλεξανδρούπολης, οι «ερυθρόλευκοι» έκαναν περίπατο στον τελικό και διεύρυναν την κυριαρχία τους, κατακτώντας το τέταρτο σερί τρόπαιο του θεσμού και πέμπτο συνολικά (μετά από επτά διοργανώσεις).\nΟ Ολυμπιακός ήταν καλύτερος σε όλη τη διάρκεια του ματς, συνεχίζοντας την σαρωτική και αήττητη φετινή πορεία, που τον κρατάει εντός στόχων σε όλες τις διοργανώσεις.\nΣε «ερυθρόλευκα» χέρια έμεινε για τέταρτη σερί χρονιά το Λιγκ Καπ, καθώς ο Ολυμπιακός νίκησε εύκολα με 3-0 τον Εθνικό Αλεξανδρούπολης στον τελικό του final 4, που διεξάγεται στη Σύρο!\nΗ ομάδα του Φερνάντο Μουνιόθ ήταν το μεγάλο φαβορί πριν από την έναρξη του ματς και το πιστοποίησε και εντός γηπέδου. Στο πρώτο σετ οι δύο ομάδες συμβάδιζαν στο σκορ μέχρι και λίγο μετά το πρώτο τεχνικό τάιμ άουτ (9-9), όμως ο Ολυμπιακός πάτησε «γκάζι» σε εκείνο το σημείο και κατέκτησε το σετ με το εμφατικό 25-15, εκμεταλλευόμενος το πολύ καλό μπλοκ του.\nΗ εικόνα του παιχνιδιού δεν άλλαξε στο δεύτερο σετ, με τον Ολυμπιακό να ξεφεύγει από νωρίς και να διατηρεί διαφορές της τάξεως των 8-9 πόντων και τελικά να κατακτά το σετ με 25-15.\nΗ διαφορά δυναμικότητας των δύο ομάδων ήταν κάτι παραπάνω από εμφανής, με τους «ερυθρόλευκους» να μην αντιμετωπίζουν κανένα πρόβλημα ούτε στο τρίτο σετ, το οποίο κατέκτησαν με 25-13, για να ολοκληρώσουν την καθολική επικράτηση τους.\nΈτσι συνεχίστηκε η συλλογή τίτλων από τον Ερασιτέχνη Ολυμπιακό, καθώς λίγες ώρες πριν η γυναικεία ομάδα πόλο του συλλόγου κατέκτησε το Κύπελλο Ελλάδος.\nΤα σετ: 3-0 (15-25, 15-25, 13-25)


Ομιλία του Αλέξη Τσίπρα, στη Βουλή, κατά τη συζήτηση του νομοσχεδίου για την προώθηση των θεσμών της υιοθεσίας – ΑΡΙΣΤΕΡΕΣ ΔΡΑΣΕΙΣ\nΟμιλία του Αλέξη Τσίπρα, στη Βουλή, κατά τη συζήτηση του νομοσχεδίου για την προώθηση των θεσμών της υιοθεσίας\nΚυρίες και κύριοι συνάδελφοι, η νομοθετική πρωτοβουλία, για την οποία θα κληθούμε να ψηφίσουμε σε λίγο και συζητάμε στην Ολομέλεια χθες και σήμερα, πιστεύω ότι έχει μια ξεχωριστή σημασία. Και αυτός είναι ο λόγος που ζήτησα να πάρω τον λόγο σήμερα.\nΈχω την αίσθηση ότι η δημόσια συζήτηση για το νομοσχέδιο αυτό εστιάστηκε -κακώς κατά την άποψή μου- σε ένα μόνο άρθρο του νομοσχεδίου. Δεν το θεωρώ ασήμαντο, ωστόσο νομίζω ότι το μεγάλο θέμα σήμερα είναι η στάση της πολιτείας απέναντι στα παιδιά που στερούνται της δυνατότητας να ζήσουν μια φυσιολογική ζωή και μεγαλώνουν στα ιδρύματα, παιδιά τα οποία, δυστυχώς, στα μάτια της πολιτείας μέχρι σήμερα ήταν σχεδόν αόρατα, θα έλεγε κανείς παιδιά ενός κατώτερου θεού που στερούνται της δυνατότητας να ζουν και να ωριμάζουν σε ένα σπίτι, σε μια οικογένεια.\nΑυτά τα παιδιά, λοιπόν, είναι που πρέπει να έχουμε σήμερα στο μυαλό μας. Και ο λόγος που κατατέθηκε αυτό το νομοσχέδιο -και βεβαίως έγινε και πολύ ουσιαστική μελέτη και δουλειά μέχρι να καταρτιστεί αυτό το νομοσχέδιο- ήταν για να σταματήσει επιτέλους αυτό το όργιο της γραφειοκρατίας και των δεκάδων θεσμικών εμποδίων, για να μπορέσει να δοθεί μια ευκαιρία, μια δυνατότητα να βιώσουν αυτά τα παιδιά ένα καλύτερο μέλλον και να μην στερηθούν για πάντα αυτό που άδικα έχασαν, ένα σπίτι, μια οικογένεια, ιδίως όταν ξέρουμε πολύ καλά ότι για κάθε παιδί που τα στερείται, υπάρχουν, την ίδια στιγμή, πολλοί άνθρωποι που είναι διατεθειμένοι να τα προσφέρουν, άνθρωποι που έχουν πάρει την απόφαση να αλλάξουν τη ζωή τους και να προσφέρουν την αγάπη τους είτε ως ανάδοχοι είτε ως θετοί γονείς.\nΣας καλώ να αναρωτηθείτε το εξής: Γιατί είναι τόσο δύσκολο μέχρι σήμερα όλο αυτό; Γιατί είναι τόσο δύσκολο για τις δύο αυτές πλευρές να βρεθούν μαζί; Γιατί η γραφειοκρατία και τα θεσμικά κενά να γίνονται εμπόδιο, πολλές φορές απροσπέλαστο, ανάμεσά τους;\nΠιστεύω ότι σε αυτά ακριβώς τα ερωτήματα έρχεται σήμερα να απαντήσει αυτό το νομοσχέδιο. Και υπ’ αυτήν την έννοια θεωρώ ότι είναι μια θεσμική τομή, υπ’ αυτήν την έννοια πιστεύω ότι είναι πολύ σημαντικό αυτό το νομοσχέδιο να το αντιμετωπίσουμε χωρίς μικροκομματικές σκοπιμότητες. Δεν χωράνε -πιστεύω- σε τέτοιου είδους ζητήματα μικροκομματικές σκοπιμότητες.\nΠοια σκοπιμότητα μπορεί να ωθήσει ορισμένους να πουν «Όχι» σε μια προσπάθεια τομής προς όφελος των παιδιών που στερούνται της αγάπης και της φροντίδας; Και ποια σκοπιμότητα είναι αυτή που θα μπορούσε να ωθήσει ορισμένους να πουν «Ναι» στη διαιώνιση ενός καθεστώτος που εμποδίζει χιλιάδες νέα ή μεγαλύτερα ζευγάρια να προσφέρουν σε ένα παιδί αγάπη;\nΤι έρχεται, λοιπόν, να επιλύσει αυτό το νομοσχέδιο;\nΤο πρώτο πράγμα που επιλύει είναι το ότι τα παιδιά που βρίσκονται σε ιδρύματα, παύουν, επιτέλους, να είναι αόρατα από την πολιτεία. Κανένα κράτος και καμιά συντεταγμένη πολιτεία δεν μπορεί να επιτρέπει να αντιμετωπίζονται αυτές οι ψυχές ως οι εν δυνάμει απόκληροι της κοινωνίας. Δεν μπορεί να συνεχιστεί αυτή η αδιαφορία που υποθηκεύει το μέλλον τους, γιατί είναι θλιβερό σήμερα το γεγονός ότι αδυνατούμε ως πολιτεία να γνωρίζουμε τον ακριβή αριθμό αυτών των παιδιών που φιλοξενούνται στα ιδρύματα. Αυτή είναι η πικρή αλήθεια και πρέπει κάποια στιγμή να την αντιμετωπίσουμε.\nΤο πρώτο πράγμα, λοιπόν, είναι ότι δημιουργούμε έναν ηλεκτρονικό φάκελο με τα στοιχεία του κάθε παιδιού ξεχωριστά, για να γνωρίζουμε πόσα είναι και ποια είναι αυτά τα παιδιά που αναζητούν οικογένεια, ώστε να μπορέσουμε να αντιμετωπίσουμε εν συνόλω το ζήτημα, έχοντας έναν αυτονόητο, νομίζω, στόχο μακροπρόθεσμα: Κανένα παιδί στο περιθώριο, κανένα παιδί σε ίδρυμα.\nΜέσα από αυτήν τη διαδικασία της καταγραφής, η οποία θα ξεκινήσει τους επόμενους μήνες, θα διευκολυνθεί η διαδικασία αναδοχής ή υιοθεσίας, η οποία θα έχει ως απαραίτητη προϋπόθεση την ύπαρξη του ηλεκτρονικού φακέλου για το κάθε παιδί.\nΚαι επιπροσθέτως αυτός ο ηλεκτρονικός φάκελος διασφαλίζει επιπλέον και κάτι πολύ σημαντικό. Ότι όταν το παιδί ενηλικιωθεί, θα μπορεί, αν το θελήσει, να ανατρέξει σε αυτά τα στοιχεία και να αναζητήσει τις ρίζες του, ώστε να αποφεύγονται πλέον τα ανθρώπινα δράματα που γνωρίζουμε ότι έχουν παρουσιαστεί σε ανάλογες περιπτώσεις στο παρελθόν με ανθρώπους που αναζητούν μάταια να βρουν τις ρίζες και τους φυσικούς τους γονείς.\nΤο δεύτερο μεγάλο ζήτημα που επιλύουμε -αν το πρώτο αφορά τα παιδιά- αφορά τους υποψήφιους γονείς. Τους ανθρώπους, δηλαδή, που μέχρι σήμερα υποχρεώνονται σε μία πολυετή αναμονή, που σε ορισμένες περιπτώσεις φτάνει μέχρι και τα έξι χρόνια, μέχρι να προχωρήσουν οι διαδικασίες. Ανθρώπους, δηλαδή, που θέλουν να προσφέρουν αγάπη και που βρίσκουν ένα παιδί που μπορεί να μην έχει πάει ακόμη στο σχολείο και μέχρι να ολοκληρωθεί η διαδικασία, το παιδί αυτό είναι στο γυμνάσιο. Αυτή είναι η πραγματικότητα που ζουν σήμερα εκατοντάδες ζευγάρια γύρω μας.\nΠροχωράμε, λοιπόν, σε μία σειρά από ρυθμίσεις, ώστε αυτή η επίπονη και ψυχοφθόρα αναμονή, να περιοριστεί. Να επισπευσθούν οι διαδικασίες. Η αναδοχή θα έχει πλέον μέγιστο διάστημα ολοκλήρωσης τους οκτώ έως δώδεκα μήνες, αντί για χρόνια, όπως ίσχυε μέχρι σήμερα. Αντιστοίχως και η υιοθεσία οκτώ έως δώδεκα μήνες και μετά θα εκκρεμεί μόνο η δικάσιμος για την οποία θα υπάρξει, επίσης, η σχετική μέριμνα και ο συντονισμός με το Υπουργείο Δικαιοσύνης, ώστε να ορίζεται κατά προτεραιότητα και έτσι να επισπεύδεται η όλη διαδικασία.\nΆρα, λοιπόν, μετατρέπουμε μία υπόθεση που σήμερα είναι φθορά ψυχής αρκετών χρόνων για εκατοντάδες, ίσως και χιλιάδες ζευγάρια, σε μία υπόθεση η οποία θα μπορεί να διεκπεραιώνεται επιτυχώς μέσα σε ένα μόνο έτος. Θα σταματήσει, λοιπόν, αυτό το βασανιστήριο και για τους υποψήφιους γονείς, αλλά και για τα παιδιά. Και αυτό νομίζω ότι σε τελική ανάλυση είναι μία πολύ σημαντική συνεισφορά απέναντι στους συνανθρώπους μας. Είναι θα έλεγα ανθρώπινο χρέος από την πλευρά μας, από την πλευρά της πολιτείας, απέναντι σε συνανθρώπους μας που θέλουν να κάνουν ό,τι πιο ανθρώπινο έχει η φύση μας, να προσφέρουν και να λάβουν αγάπη.\nΣ’ αυτό το σημείο, θέλω να αναφερθώ στο θέμα που προκάλεσε αρκετή σύγχυση στη δημόσια συζήτηση, είτε λόγω άγνοιας είτε όμως και λόγω σκοπιμοτήτων.\nΑρχικά θέλω να αναφερθώ στη σύγχυση που αφορά τη διάκριση ανάμεσα στην αναδοχή και την υιοθεσία. Κάποιοι λανθασμένα ταυτίζουν την υιοθεσία που αποτελεί μία διαδικασία η οποία εγκρίνεται σε τελικό στάδιο από δικαστήριο με την αναδοχή. Η αναδοχή προβλέπει ότι το παιδί έχει τη δυνατότητα να επιστρέψει στους φυσικούς του γονείς, οι οποίοι, επιπροσθέτως, κατά τη διάρκεια της αναδοχής, θα πρέπει να έχουν επαφή μαζί του.\nΘα έλεγα -νομίζω χωρίς υπερβολή- ότι η αναδοχή ως πράξη αποτελεί υπόδειγμα αλτρουισμού, αλληλεγγύης και προσφοράς για όσους το επιλέγουν. Γιατί επιλέγουν μόνο να δώσουν σε ένα παιδί, χωρίς να αποκτήσουν δικαιώματα επάνω σε αυτό. Και συνάπτεται, μέσα από μία συμβολαιογραφική πράξη, αφού έχουν προχωρήσει οι προβλεπόμενες διαδικασίες.\nΤι κάνει, λοιπόν, το νομοσχέδιο αυτό, πέραν της χρονικής επίσπευσης για την οποία σας μίλησα πριν από λίγο. Καθιστά ενιαίο το πλαίσιο καταλληλόλητας των αναδόχων ή θετών γονέων για κάθε περίπτωση, μέσα από μία συγκεκριμένη, αδιάβλητη και με επιστημονικά κριτήρια διαδικασία, στην οποία οι υποψήφιοι γονείς, μεταξύ άλλων, ελέγχονται και περνούν και από μαθήματα γονεϊκότητας. Και όλη αυτή η διαδικασία θα εποπτεύεται και θα συντονίζεται από το Εθνικό Συμβούλιο για την Αναδοχή και την Υιοθεσία, το οποίο θα υπάγεται στο Υπουργείο Εργασίας.\nΑυτή είναι η ουσία αυτού του νομοσχεδίου, να διευκολύνουμε τους συνανθρώπους μας που θέλουν να δώσουν αγάπη στα παιδιά που τη στερούνται. Και να δώσουμε βεβαίως προτεραιότητα στην ανάγκη αυτών των παιδιών να βρουν οικογένεια και να μεγαλώσουν υπό τις καλύτερες δυνατές συνθήκες γι’ αυτά μέσα σε ένα περιβάλλον αγάπης και φροντίδας.\nΤώρα, το γιατί όλες αυτές τις μέρες, όλες αυτές τις βδομάδες δεν συζητάμε στη δημόσια σφαίρα για την ουσία του νομοσχεδίου, που πιστεύω ότι αποτελεί μια μεγάλη κοινωνική τομή και συζητάμε για μια λεπτομέρειά του, που αφορά τον σεξουαλικό προσανατολισμό των υποψήφιων προς αναδοχή γονέων, είναι ένα ερώτημα το οποίο εγώ θα προσπαθήσω να το απαντήσω.\nΜια μερίδα συναδέλφων μας ή και πολιτικών δυνάμεων σε αυτήν εδώ την Αίθουσα το κάνει αυτό επειδή αρέσκεται στο να αναπαράγει στερεότυπα και φοβικά σύνδρομα, αναχρονιστικά εν πολλοίς.\nΜια άλλη μερίδα το κάνει γιατί αυτό που την τρέφει δεν είναι η αγάπη, αλλά το μίσος για τον συνάνθρωπο, το μίσος γι’ αυτόν που είναι ξένος, το μίσος για τον αλλόθρησκο, το μίσος γι’ αυτόν που είναι διαφορετικός και έχει άλλες ιδέες από τις δικές μας. Ακόμα και η υποτιθέμενη αγάπη για την πατρίδα είναι ψεύτικη επιτηδευμένη και φαλκιδεμένη, γιατί την αγάπη για την πατρίδα σου δεν μπορείς να τη στηρίζεις στο μίσος για την πατρίδα του αλλουνού.\nΣυνεπώς, μια μερίδα των αντιδράσεων προέρχεται από αυτούς που το μίσος τούς τρέφει και τρέφονται από αυτό και άρα είτε είναι αλλεργικοί είτε δεν μπορούν να κατανοήσουν έναν νόμο που ασχολείται με το να διευκολύνει τους συνανθρώπους μας που θέλουν να προσφέρουν αγάπη.\nΥπάρχει, όμως, κι άλλη μια κατηγορία, όπως είπα πριν, που αναπαράγει την υποκρισία, θα έλεγα, φοβικά σύνδρομα και στερεότυπα, στο όνομα μάλιστα μιας θρησκείας που είναι δομημένη πάνω στον άξονα της αγάπης προς τον συνάνθρωπο. Εξ’ ου και η υποκρισία.\nΕγώ, όμως, δεν θα σταθώ σε όλα αυτά. Θα πω μονάχα ότι η πολιτεία μας και ως εκ τούτου εμείς οι Βουλευτές που νομοθετούμε είμαστε υποχρεωμένοι εκ του Συντάγματος να αντιμετωπίζουμε τους συνανθρώπους μας ισότιμα. Ταυτόχρονα, η πολιτεία είναι υποχρεωμένη να διασφαλίζει τις συνθήκες ώστε τα παιδιά να βρεθούν στο καλύτερο δυνατό περιβάλλον αγάπης και φροντίδας και οι συνθήκες αυτές σχετίζονται με μια σειρά από πράγματα, μεταξύ των οποίων όμως σίγουρα δεν μπορεί να βρίσκεται ο σεξουαλικός προσανατολισμός των υποψήφιων γονέων.\nΣτην Ελλάδα του 2018, κυρίες και κύριοι συνάδελφοι, οι αξίες του ορθού λόγου, της ισότητας και της προόδου, πιστεύω ότι είναι και θα είναι, πρέπει να είναι και να συμβάλλουμε όλοι μας ώστε να είναι, πάνω από στερεότυπα και φοβικά σύνδρομα. Και σε ό,τι μας αφορά ως Κυβέρνηση αυτού του τόπου, θα είμαστε απόλυτα συνεπείς με αυτό.\nΠαρακολούθησα το δημόσιο διάλογο, αλλά και τις επίσημες τοποθετήσεις των κομμάτων. Με στεναχώρια θα το πω, αλλά η Νέα Δημοκρατία του κ. Μητσοτάκη μπορεί, αν θέλει, να μας παραδώσει εδώ άλλο ένα μάθημα, είναι δικαίωμά της –γιατί αυτό κάνει- για το ποιος είναι πραγματικά λαϊκιστής και λογαριάζει μόνο το πολιτικό κόστος και ποιος είναι αληθινά, στην πράξη και όχι στα λόγια, φιλελεύθερος, όχι με την οικονομική διάσταση του όρου, αλλά με την κοινωνική. Μπορεί να μας δώσει ένα μάθημα για το ποιος είναι πραγματικά προοδευτικός και ποιος συντηρητικός, λέγοντας για κάτι αυτονόητο: «Μα, δεν έχει ωριμάσει η κοινωνία, για να το ψηφίσουμε».\nΕίναι δικαίωμα του κυρίου Μητσοτάκη και της Νέας Δημοκρατίας να το κάνει αυτό. Εγώ μόνο ένα πράγμα θέλω να πω. Δεν είναι στην Αίθουσα. Θα του το μεταφέρουν οι συνάδελφοι της παράταξής του. Εμείς τον ευχαριστούμε γι’ αυτό, γιατί κάνει τα πράγματα πιο καθαρά σε ορισμένους που πίστεψαν ότι είναι δήθεν πολιτικός του φιλελεύθερου κέντρου. Στην πραγματικότητα, είναι βαθιά συντηρητικός και πολλές φορές φλερτάρει με αναχρονιστικές ιδέες, αλλά φλερτάρει επικίνδυνα και με τον ακροδεξιό λαϊκισμό σε κάθε ουσιαστικό βήμα που κάνει αυτή η Κυβέρνηση σε ζητήματα που αφορούν τα ατομικά δικαιώματα.\nΕμείς από την πλευρά μας θα συνεχίσουμε να πορευόμαστε με βάση τις αρχές μας, αγνοώντας πολλές φορές το πολιτικό κόστος που δημιουργούν και αναπαράγουν μαζικά μέσα ενημέρωσης και μέσα αναπαραγωγής στερεοτύπων, όπως κάναμε, άλλωστε, σε μια σειρά από νομοθετικές πρωτοβουλίες, από τον νόμο για την ιθαγένεια, πάλι με το βλέμμα στραμμένο στα χιλιάδες παιδιά που γεννήθηκαν εδώ και στερούνταν μέχρι την ψήφισή του στοιχειωδών δικαιωμάτων, όπως του δικαιώματος να απολαμβάνουν ισότιμα την ελληνική παιδεία, μέχρι την επέκταση του συμφώνου συμβίωσης στα ομόφυλα ζευγάρια και τη νομική κατοχύρωση ταυτότητας φύλου.\nΕμείς θα συνεχίσουμε να είμαστε συνεπείς στην προσπάθειά μας να υπηρετήσουμε τις αρχές της προόδου, της ισότητας και της δικαιοσύνης σ’ αυτόν τον τόπο σε όλα τα επίπεδα, διότι αυτές οι αρχές συγκροτούν τα θεμέλια της Ελλάδας που οραματιζόμαστε, της Ελλάδας της νέας εποχής που χτίζεται ξανά μέρα με τη μέρα μέσα από τα ερείπια που άφησε πίσω της μια πρωτοφανής οικονομική κρίση, μια Ελλάδα, όμως, που εμείς την οραματιζόμαστε Ελλάδα της προόδου και της δικαιοσύνης σε μια κοινωνία αλληλεγγύης και ανθρώπινης αξιοπρέπειας.\nΑυτό κάνουμε. Αυτό προσπαθούμε. Γι’ αυτό αγωνιζόμαστε και δεν θα μας σταματήσει κανείς σ’ αυτήν μας την προσπάθεια.\ntvikaria 9 Μάι. 2018 9 Μάι. 2018 ΤΣΙΠΡΑΣ\nΠροηγούμενες Προηγούμενο άρθρο: Ανακοίνωση ΣΥΡΙΖΑ για τα 73 χρόνια από την αντιφασιστική νίκη των λαών\nΕπόμενες Επόμενο άρθρο: Ποιοί ψηφίσαν υπερ και ποιοί κατά του νόμου για την υιοθεσία